26-ая Звычайная Нядзеля - 30 верасня 2018 года\nПаводле літургічнага каляндара нашай Мінска-Магілёўскай архідыяцэзіі на гэтым тыдніўспамінаем і святкуем:\n· 1 кастрычніка. Пн. – успамін св. Тэрэзы ад дзіцятка Езус, панны і доктараКасцёла.\n· 2. Ат. – Успамін св. Анёлаў Ахоўнікаў\n· 4. Чц. – Успамін св. Францішка Асізскага. А таксама І-ы чацвер месяца. Улучнасці з ўсім Касцёлам молімся аб новыя і святыя пакліканні як да манаскага, так і святарскага жыцця.\n· 5. Пт. 1ая Пятніца месяца. Аддаём пашану і хвалу Найсв. Сэрцу Езуса. А 22.00 гадзіне ў нашай парафіі разпачнецца ўсяночная адарацыя, якая завяршыцца ўсуботу а 7.00 гадзіне. Запрашаем моладзь і ўсіх вернікаў нашай парафіі.\n· 6. Сб. – успамін Св. Бруна, святара. Таксама ў гэты дзень прыпадая 1-ая субота месяца. Аддаем пашану і хвалу Найсвяцейшаму Сэрцу Марыі.\n· 1 кастрычніка - Згодна з традыцыяй і навукай Касцёла да Якога мы належым, месяц кастрычнік пасвячаем малітве Св. Ружанца. Распарадак набажэнстваўружанцовых у нашай парафіі будзе наступны:\nØ для ўсіх вернікаў у буднія дні, кожны вечар а гадзіне 18.15, з вытсаўленнемНайсв. Сакрамэнту\nØ для дзяцей па суботам а 16:00 гадзіне\nØ для моладзі ў пятніцу а 20:00 гадзіне\nЗапрашаем дзяцей і моладзь да актыўнага ўдзелу ў гэтай малітве як укасцёле, так і ў сваіх сем'ях.\nЗ жыцця і падзей нашай парафіі і нашага араторыя\n· З 1 па 27 кастрычніка ў нашай парафіі аб'яўляем конкурс мазаікі па тэме"Малітва на ружанцы". Матэрыял, з якога будзе выканана праца можа быцьрозны (напрыклад, папера, пясок, крупы і г.д.). Памер працы - ліст А4. Запрашаем да ўдзелу дзяцей і іх бацькоў. Гатовыя мазаікі можна прыносіцьсёстрам. Лепшая праца будзе выбрана праз агульнае галасаванне.\n· З 3 па 28 кастрычніка ў Рыме адбудзецца Сінод біскупаў на тэму «Моладзь, вера іраспазнанне паклікання». Касцёл у Беларусі будзе прадстаўляць арцыбіскупТадэвуш Кандрусевіч. Суправаджаем гэту падзею нашымі малітвамі.\n· Сёння пасля Імшы запрашаем дзяцей і іх бацькоў на адкрыццё араторыя ігульню "Поле цудаў".\n· Таксама сёння а 18.00 гадзіне адбудзецца адкрыццё араторыя для моладзі. Запрашаем!\n· 6 кастрычніка ў Магілёве пройдзе Ружанцовы кангрэс, які арганізуюць айцыдамініканцы. Ад нашай парафіі таксама на гэты кангрэс зарганізаваны аўтобус, які ад’едзе ад нашай святыні 6 кастрычніка ў 7.00 гадзін раніцы. Просім неспазняцца. Ёсць яшчэ вольныя месцы. Запісацца на паездку можна ў нашымпарафіяльным кіоску.\n· Шаноўныя бацькі, дзеці і моладзь! Не забываемся аб запісах на заняткі паўроках рэлігіі. Просім не адкладваць гэтай важнай справы, але толькі як магахутчэй звярнуцца да нашых сясцёр і запісацца.\n· Заахвочваем у нашым кіоску набываць новыя часопісы: “Дыялог”, “Наша Вера”, “Авэ Марыя”, а таксама каляндары на новы 2019 год.\n· Выказваем усім шчырую падзяку за матэр’яльную дапамогу, а таксама задапамогу ў выкананні працаў пры будове нашай святыні. Добры Божа адудзячкожнаму Сваім шчодрым благаслаўленнем!\nСтворана 14 Люты 2018\nАб'явы на 6-ую Звычайную нядзелю\nПадрабязней:\t6-ая Звычайная нядзеля\nСтворана 14 Студзень 2018\nСтворана 25 Снежань 2017\nРасклад катэхетычных заняткаў у нашай парафіі\nСтворана 27 Кастрычнік 2016\nПрапануем вашай увазе расклад катэхетычных заняткаў, якія праходзяць у нашай парафіі. Нагадваем аб неабходнасці рэлігійнага выхавання дзяцей і моладзі.\nЗаняткі праводзіць у 1-ым кабінеце капліцы св. Яна Хрысціцеля сястра Валянціна Кот FMA (+375 29 392-74-69)\nДзіцячы сад (4-6 гадоў) - Нядзея пасля св. Імшы на 10:00.\n1 клас - Субота 11:00.\nI год падрыхтоўкі да св. Камуніі (2-3 клас) Аўторак 16:00/Чацвер 15:00/Субота 15:00 (на выбар)\nII год падрыхтоўкі да св. Камуніі (2-3 клас) Серада 16:00/Чацвер 17:00/Субота 10:00/Серада 18:00 (7-10 клас) (на выбар)\n4 клас - Серада 15:00/Чацвер 16:00 (на выбар)\n5 клас - Серада 17:00\nЗаняткі праводзіць у 2-м кабінеце капліцы Св. Яна Хрысціцеля сястра Тэрэса Сальнічак FMA (+375 29 165-71-39; +375 33 665-82-56)\n6 клас - Аўторак 16:00/Серада 15:00 (на выбар)\n7 клас - Аўторак 17:00/Серада 17:00 (на выбар)\n8 клас - Серада 16:00/Чацвер 17:00 (на выбар)\n9 клас - Чацвер 18:00\n10-11 клас - Аўторак 18:00/Серада 18:00 (на выбар)\nЗаняткі праводзіць у араторыі св. Яна Боско ксёндз Павел Шчарбіцкі SDB (+375 29 389-76-69)\nСтудэнты - Серада 20:15\nПрацуючая моладзь - Аўторак 20:15\nРАСПАРАДАК НАБАЖЭНСТВАЎ НА ВЯЛІКІ ПОСТ 2016 ГОДА Ў НАШАЙ ПАРАФІІ\nСтворана 11 Люты 2016\nПрапануем вашай увазе расклад вляікапосных набажэнстваў нашай парафіі.\nПадрабязней:\tРАСПАРАДАК НАБАЖЭНСТВАЎ НА ВЯЛІКІ ПОСТ 2016 ГОДА Ў НАШАЙ ПАРАФІІ\n"Пілігрымуючыя сэрцы". Араторый запрашае на РДС\nСтворана 23 Верасень 2015\n3-4 кастрычніка ў Мінску адбудуцца рэкалекцыі «Разважанні аб добрай смерці» (РДС).\nПадрабязней:\t"Пілігрымуючыя сэрцы". Араторый запрашае на РДС\nАраторый запрашае на турнір\nSDB BY NEWS анонс Дон Боско Шоў!\nСтворана 28 Студзень 2014\n<iframe width="400" height="225" src="//www.youtube.com/embed/EAIJAw9r3e8" frameborder="0" allowfullscreen></iframe>\nПадрабязней:\tSDB BY NEWS анонс Дон Боско Шоў!


24 жніўня ў гродзенскай парафіі Найсвяцейшага Адкупіцеля (Дзевятоўка) адзначылі 20-годдзе існавання душпастырства чыгуначнікаў.\nДушпастырства ахоплівае не толькі працаўнікоў чыгункі, але і іх сем’і, якія жадаюць разам маліцца. Малітва яднае іх і набліжае да Бога, дзякуючы чаму чыгуначнікі маюць іншы падыход да сваёй штодзённай працы, якая засноўваецца найперш на служэнні іншаму чалавеку.\nДушпастырства ўключае ўсе тыя сем’і, яякія жадаюць духоўнай еднасці з Богам і бліжнім, і гэтая супольнасць узбагачае іх духоўна.\nРазам адсвяткаваць гэты сціплы, але вельмі важны для членаў душпастырства юбілей сабраліся шмат запрошаных гасцей. Прыбылі між іншым 55 чыгуначнікаў з Польшчы разам з агульнапольскім душпастырам чыгуначнікаў кс. Яўгенам Зарэбінскім. Прысутнічалі прадстаўнікі дыпламатычнага корпусу і тыя, хто стаяў ля вытокаў гэтага душпастырства ў Беларусі.\nПрыняў удзел у свяце і а. Андрэй Шчупал CSsR, які першы выступіў з ідэяй ахапіць душпастырскай апекай людзей, якія працуюць на чыгунцы. Менавіта ён у 1994 г. у Парэччы сабраў першую групу чыгуначнікаў, бо з Парэчча ў той час выходзіў участак першай чыгуначнай лініі, пракладзенай на беларускай зямлі. Паступова цэнтр супольнасці перамясціўся ў Гродна.\nЮбілейныя ўрачыстасці пачаліся ў парафіяльнай святыні Імшой, якую ўзначаліў біскуп Гродзенскі Аляксандр Кашкевіч. Падчас Эўхарыстыі іерарх маліўся за ўсіх, хто працуе на чыгунцы, якія ў Гродзенскай дыяцэзіі служаць штодзень грамадству. Біскуп жадаў, каб іх штодзённае служэнне Богу і людзям было бачным найперш у іх спосабе жыцця.\n“Дзякую за ваша сведчанне веры, якое вы даеце кожны дзень там, дзе Божы Провід вас ставіць”, – сказаў іерарх.\nПасля Імшы пачалася другая частка святкавання. Удзельнікі сабраліся ў тэатральнай зале пры парафіі, дзе адбылася “Акадэмія” з нагоды юбілею. Старшыня гродзенскага душпастырства Генрык Качынскі, які праводзіў сустрэчу, распавёў сабраным пра гісторю і пачаткі, а таксама сённяшнюю дзейнасць душпастырства ў гэтым горадзе. Па яго словах, душпастырства чыгуначнікаў існуе з патрэбы сэрца.\n“Увесь час мы ў дарозе. Сваімі паводзінамі і прысутнасцю ў свеце мы сведчым людзям пра Бога, а для сваіх сем’яў выпростваем сцежкі да Яго”, – дадаў Генрык Качынскі.\nКсёндз Яўген Зарэбінскі, агульнапольскі душпастыр чыгуначнікаў, выказаў надзею, што прысутнасць членаў душпастырства ў Гродне “стане красамоўным знакам глыбокай веры, у паставе служэння і вернасці спадчыне пакаленняў, і дарам для іншага чалавека”.\nУрачыстасць завяршылася пастырскім благаслаўленнем, якое ўдзяліў біскуп Аляксандр Кашкевіч.\nДаведка: Душпастырства чыгуначнікаў у Гродне ўзнікла ў 1998 г. пры парафіі Найсвяцейшага Адкупіцеля. Яго члены раз у месяц збіраюцца на фармацыйныя сустрэчы, якія пачынаюцца з удзелу ў святой Імшы.\nУ душпастырстве існуе таксама кола Жывога Ружанца, якое рыхтуе адарацыю Найсвяцейшага Сакрамэнту. Падчас сустрэч удзельнікі разважаюць над Божым словам, знаёмяцца з вучэннем Каталіцкага Касцёла. Яны прымаюць актыўны ўдзел у жыцці сваёй парафіяльнай супольнасці і ў грамадскім жыцці.\nЯны сустракаюцца з нагоды ўрачыстасцяў Нараджэння Пана і Вялікадня, удзельнічаюць у нацыянальных і замежных пілігрымках. Мэты іх сустрэч – матываваць да актыўнага жыцця ў парафіі, да адказнасці за Касцёл, за супольнасць.\nРаз на 3 гады душпастырства прымае ўдзел у Еўрапейскім кангрэсе чыгуначнікаў, які ладзіць Федэрацыя чыгуначнікаў – каталіцкая структура, што аб’ядноўвае калег са шматлікіх краін. Наступны Еўрапейскі кангрэс запланаваны на май 2019 г. і пройдзе ў Мінску.\nЗараз душпастырам чыгуначнікаў Гродзенскай дыяцэзіi з’яўляецца а. Эдуард Пяцельчыц CSsR.\nФота: Святлана Вярышка\nБіскуп Кашкевіч прыняў удзел у святкаванні 25-годдзя гродзенскай парафіі Найсвяцейшага Адкупіцеля\nВіншаванне айца Эдварда на Божае Нараджэнне 2016 г.\n"Z wycieczką do stolicy Dolnego Śląska..."


Нацыянальная культура з'яўляецца фундаментам дзяржаўнасці - Латушка | Апошнія падзеі ў Беларусі - прамовы і інтэрв’ю | Belarus.by\nНацыянальная культура з'яўляецца фундаментам дзяржаўнасці - Латушка\nНацыянальны акадэмічны тэатр імя Янкі Купалы - адзін з вядучых тэатральных калектываў Беларусі. 2020-ы для яго праходзіць пад знакам стагадовага юбілею. Развіваючыся і ўдасканальваючыся, актыўна выкарыстоўваючы ў сваёй дзейнасці сучасныя тэхналогіі, Купалаўскі не страціў галоўнага - сувязі з традыцыямі, духоўнасцю і жадання данесці да кожнага беларуса сваю любоў да роднай зямлі і краіны. Пра юбілейны сезон, новыя праекты, прэм'еры і мары карэспандэнту БЕЛТА расказаў генеральны дырэктар Купалаўскага тэатра Павел Латушка.\n- Купалаўскі тэатр - гэта брэнд, вядомы не толькі ў Беларусі, але і за мяжой. Ці складана трымаць такую высокую планку?\n- Місія і стратэгія тэатра былі вызначаны папярэднімі пакаленнямі купалаўцаў - тымі, хто прымаў рашэнне стварыць нацыянальны публічны тэатр і зрабіў першыя крокі па развіцці прафесійнага тэатральнага руху ў Беларусі. І тут ключавымі паняццямі былі нацыянальная самаідэнтыфікацыя, падтрымка беларускай культуры і мовы. Стварэнне ў 1920 годзе першага прафесійнага драматычнага тэатра ў Беларусі - БДТ 1 - фактычна стала момантам гістарычнай праўды.\nКупалаўскі тэатр - гэта залаты фонд беларускага народа, зорка на небе, якая ніколі не згасне. Змяняюцца эпохі і людзі, але дух Купалаўскага заўсёды культывуе годнасць і хараство.\nГалоўнай візітнай карткай тэатра з'яўляецца бессмяротная "Паўлінка" - п'еса, якую ў якасці падарунка прывезлі купалаўцы пасля вайны з Томска, дзе трупа знаходзілася ў эвакуацыі. Гэты спектакль для мяне мае колер беларускага арнамента на белым фоне, як кніга, якую напісалі нашы продкі, перачыталі і данеслі з глыбінь нам, сваім пераемнікам. І мы цяпер чытаем гэту кнігу, дапісваем нашы старонкі і перадаём нашчадкам. І нам вельмі важна зрабіць гэта сумленна і з гонарам, талакой, разам з купалаўцамі.\n- У чым сакрэт поспеху Купалаўскага?\n- Наш поспех у багатай спадчыне. Мы цэнім сваё, старанна распрацоўваем напрамкі развіцця, адчуваючы, як пільна сочаць за намі заснавальнікі тэатра, і з гэтай падтрымкай мы рухаемся наперад. Праз тэатральнае мастацтва мы дакранаемся да самага глыбіннага стрыжня асобы - душы чалавека.\nУ кожным нашым спектаклі, у кожным праекце - памяць пакаленняў і жаданне падзяліцца ёю. А таксама смелы погляд у будучыню, дзе беларускі тэатр прадоўжыць займаць вядучае месца ў краіне і ганаровае месца ў палітры сусветнай духоўнай прасторы. Дзякуючы Купалаўскаму тэатру мы як нацыя ўносім наш яркі і ўнікальны колер у палітру сусвету, таму што мы цікавыя тым, што нас вызначае, і тым, чым мы дапаўняем сусветную культуру.\n- Соты сезон Купалаўскага: чым запомніцца гледачам і вам?\n- 14 верасня 2020 года - гістарычная дата нараджэння найстарэйшай драматычнай сцэны Беларусі. Гэта вельмі знакавая падзея для нас і культуры Беларусі ў цэлым. Мы далі старт некалькім новым праектам - "Тэатральны пікнік", "Музычныя вечары ў Купалаўскім", "Сустрэчы з купалаўскімі легендамі", "Экскурсіі па закуліссі", дабрачынны праект "Купалаўскі адкрывае сэрцы", падтрымка тэлепраграмы "100 дзён з Купалаўскім". Пачалі выдаваць часопіс, рыхтуем дзве юбілейныя кнігі і дакументальны фільм, правялі вялікі гастрольны тур па Беларусі і за мяжой.\nЗразумела, абставіны ўнеслі свае карэктывы. Гэтай вясной мы ўсе ў пэўнай ступені сталі заложнікамі эпідэміялагічнай сітуацыі. Нацыянальны акадэмічны тэатр імя Янкі Купалы пастараўся аператыўна адрэагаваць на гэты выклік. За кошт пазабюджэтных сродкаў і пры спонсарскай падтрымцы тэатр запусціў вытворчасць ахоўных масак для патрэб медыцынскіх устаноў Мінска. Мы правялі адразу некалькі маштабных інтэрнэт-кампаній ("Купалаўскі анлайн", "Купалаўскі дома", "Чытаць я хацеў!"), з дапамогай найноўшых тэхналогій рэгулярна праводзілі паказы для аматараў тэатра з усяго свету (чаго толькі каштуе прыклад анлайн-паказу на ўвесь свет "Паўлінкі", які мы рэалізавалі разам з партнёрамі і які паглядзелі больш за 20 тыс. чалавек амаль на ўсіх кантынентах) і нават прынялі ўдзел у некалькіх міжнародных праектах у Польшчы і Чэхіі.\nСтартавала інтэрнэт-платформа тэатра для прагляду спектакляў, актываваны YouTube-канал, запушчана электронная версія часопіса "Купалаўскі", зняты 11 відэаролікаў аб тэатры як нацыянальнай каштоўнасці, якія паказалі ўсе тэлеканалы краіны, паўсюль у Мінску можна ўбачыць плакаты да нашага юбілею. Дарэчы, 9 спектакляў убачылі гледачы "Беларусь 3" і VOKA.TV.\nУ чэрвені Купалаўскі адным з першых пачаў крок за крокам аднаўляць спектаклі. Мы вельмі ўважліва ставімся да проціэпідэміялагічных мер і пытанняў бяспекі артыстаў і гледачоў. І вельмі спадзяёмся, што хутка ўбачым, як гэта было ў студзені, лютым, сакавіку, аншлагі ў нашых залах.\n- Якія прэм'еры чакаюць гледачоў у бліжэйшы час?\n- Стварэнне спектакляў па-ранейшаму застаецца безумоўнай і галоўнай задачай тэатра. Рэпертуарная палітыка фарміруецца не за адзін дзень, таму мы ўдзяляем увагу як прэм'ерам, так і пастаноўкам, якiя не пакiдаюць сцэну гадамі і нават дзесяцігоддзямі. У юбілейны год з асаблівай радасцю тэатр вяртаецца ў залаты фонд спектакляў, якія запомніліся не толькі пакаленням артыстаў, але і гледачоў. Аматараў тэатра чакаюць легендарныя "Тутэйшыя" Янкі Купалы ў пастаноўцы мастацкага кіраўніка тэатра, заслужанага артыста Беларусі Мікалая Пінігіна, знакамітая "Ідылія" Вінцэнта Дуніна-Марцінкевіча. Пластычны спектакль "En souvenir de Шагал" у пастаноўцы Сяргея Зямлянскага таксама абавязкова з'явіцца ў нашым рэпертуары. Святочны вечар "100 год тэатру імя Янкі Купалы" мы плануем паказаць 14, 15 і 16 верасня. У гэтыя дні мы аднаўляем у рэпертуары спектакль "Не мой" паводле Алеся Адамовіча ў пастаноўцы Аляксандра Гарцуева.\n- Вашы анлайн-трансляцыі глядзелі ў многіх краінах свету. Ці будзеце вы прадаўжаць гэту практыку?\n- У Міжнародны дзень тэатра 27 сакавіка Купалаўскі пачаў свой выхад у анлайн-прастору, каб застацца разам з гледачамі нават ва ўмовах адсутнасці магчымасці наведаць тэатр. Анлайн-паказы шэрага спектакляў з архіва і бягучага рэпертуару, жывыя трансляцыі ("Купалаўскі online" і "Купалаўскі дома"), літаратурныя праекты ("Чытаць я хацеў!") - унікальныя праекты Купалаўскага глядзяць не толькі беларускія гледачы, але і аматары тэатра па ўсім свеце. За красавік-май каля 100 тыс. гледачоў паглядзелі нашы інтэрнэт- і відэапраекты, а гэта гадавая аўдыторыя тэатра.\nАрганізаваны анлайн-прагляды спектакляў бягучага рэпертуару на платформе "24afisha.by". Для прагляду даступна 12 спектакляў: ад бессмяротнай класікі ("Паўлінка" Янкі Купалы) да апошняй прэм'еры ("Кароль Лір" Уільяма Шэкспіра).\nУ далейшым мы плануем развіваць анлайн-праекты паралельна з нашай "жывой" дзейнасцю.\n- Ці можна ўжо гаварыць аб дамоўленасцях на гастролі?\n- На працягу года мы наведалі з гастролямі Беласток, Бранск, Вільнюс, Гданьск, Маскву, Парыж. Эпідэміялагічная сітуацыя ў свеце моцна паўплывала на каляндар тураў. Дамоўленасці з Тэатрам імя Юліюша Астэрвы ў Любліне, Варшаўскім нацыянальным тэатрам, Даўгаўпілскім тэатрам і Славенскім нацыянальным тэатрам у Любляне, Нацыянальным тэатрам імя Івана Франко ў Кіеве пераносяцца на больш познія тэрміны, але мы спадзяёмся, што гэтыя праекты абавязкова адбудуцца, паколькі ў гэтым зацікаўлены ўсе бакі. Беластоцкі фестываль "Напрамак - Усход" пройдзе ў гэтым годзе ў анлайн-фармаце, і мы плануем прыняць у ім удзел, а таксама прынялі ўжо ўдзел у анлайн-фестывалі ў Празе.\n- Вы пачалі актыўна прадстаўляць сваю творчасць на іншых платформах. Якую ацэнку атрымалі ад гледачоў?\n- У юбілейным сезоне тэатр мэтанакіравана пашырыў гастрольную карту. Пасля 10-гадовага перапынку мы ўзнавілі гастролі па Беларусі і пабывалі ўжо ў 10 гарадах: Гродне, Гомелі, Слоніме, Бабруйску, Лідзе, Наваполацку, Салігорску, Маладзечне і іншых. Паказвалі нашы класічныя пастаноўкі і апошнія прэм'еры, успаміналі знакамітых купалаўцаў на іх малой радзіме. Важна было адчуць, што за межамі Мінска Купалаўскі - гэта таксама брэнд, які асацыюецца з падтрымкай нацыянальнай ідэі, духоўнасцю, пошукамі і наватарствам. Нас сустракаюць па-беларуску гасцінна, а водзывы прыходзяць па электроннай і звычайнай пошце, і яны не застаюцца незаўважанымі калектывам: для пісем ёсць месца на нашай дошцы аб'яў у службовым фае.\n- Часопіс "Купалаўскі" знайшоў свайго чытача?\n- Ужо выйшлі два нумары часопіса, а цяпер рыхтуецца святочны юбілейны нумар. Другі выпуск выйшаў у друкаванай і электроннай версіях, што зрабіла выданне даступным для куплі анлайн. Такім чынам, адзіны часопіс сярод драматычных тэатраў Беларусі стаў яшчэ і першым бескантактавым. Часопіс набываюць чытачы з усяго свету. Часта беларусы за мяжой купляюць электронную версію для сябе, а сваякам і сябрам на радзіме аплачваюць перасылку папяровай версіі. Мы бачым, як Купалаўскі тэатр аб'ядноўвае пакаленні і пераадольвае межы.\n- Чым для вас з'яўляецца тэатр і што змянілася пасля вашага прыходу да кіравання?\n- Наведваць тэатр і з павагай ставіцца да яго мяне прывучылі школа і бацькі, за што я ім вельмі ўдзячны. Быць дырэктарам тэатра, які ты любіш з дзяцінства, кіраўніком вядучай нацыянальнай установы культуры краіны - гэта выклік для самога сябе. Тэатр для мяне - гэта выключная з'ява, у якой спалучаюцца розныя сферы мастацтва: проза і паэзія, музыка, манументальнае і выяўленчае мастацтва, харэаграфія, кіно і гэтак далей. Праз усе нашы спектаклі, праекты з павагай да свайго стагадовага мінулага мы будуем мост у будучыню - для нашага тэатра і развіцця беларускага мастацтва ў цэлым.\nМы нацыя з багатай культурнай спадчынай. І для нас важна ведаць і цаніць выключныя і сістэмаўтваральныя для гісторыі і культуры падзеі і асобы. Сённяшнія купалаўцы працуюць на развіццё сучаснага тэатра праз ашчадлівае стаўленне да ўжо закладзеных традыцый. Але зразумела, што для нас вельмі важнай з'яўляецца дынаміка рэалізацыі гэтай стратэгіі ў адпаведнасці з выклікамі сучаснасці. Менавіта адпаведнасць гэтай высокай планцы садзейнічае папулярызацыі нашай культуры ў краіне і за мяжой. Гэта складана, адказна, але і неверагодна натхняе.\n- Якая мара ў вас ёсць адносна тэатра? Што хочацца ўвасобіць на сцэне?\n- Чалавек жыве, калі марыць. Мары павінны стаць мэтамі, якіх трэба дасягнуць. Мы працуем ужо над рэканструкцыяй і рэстаўрацыяй пасля 10-гадовага перапынку ў рабоце Малой сцэны Купалаўскага па вуліцы Энгельса, стварэннем у фае каля галоўнага ўвахода ў тэатр музейнага пакоя да 100-годдзя, выданнем кнігі, прысвечанай знакамітаму купалаўцу Генадзю Аўсяннікаву, мару пра дзіцячую тэатральную студыю "купалаўца" як рэалізацыю ідэі "адукацыя праз культуру".\nМару, каб усё больш беларусаў з гонарам гаварылі: "Ніколі і нідзе не адракуся, што беларусам жыў і буду жыць", не адракаліся ад сваіх "крыніц", з якіх чэрпалі натхненне нашы продкі. Давайце перачытаем нашу гісторыю еўрапейскага народа, успомнім пра культурны пласт, створаны для ўсяго свету. Важна, каб мы з павагай ставіліся да іншых культур, але любілі сваю родную. Нам важна агульнае разуменне таго, што нацыянальная культура з'яўляецца фундаментам дзяржаўнасці, а гэты фундамент пабудаваны на створаных, выбудаваных пакаленнямі беларусаў асновах. Давайце пашыраць межы і павялічваць тым самым нашы магчымасці.\nСвятлана СУХАРКО, БЕЛТА


07.07.2018 11:55 Школа - для бацькоў\nЯ была прыемна азадачана, калі педагог-псіхолаг прапанавала мне прыняць удзел у вучэбным дзіцяча-бацькоўскім квесце “Адпачываем разам. Як арганізаваць вольны час дзіцяці на канікулах”. Пытанне аказалася не такім простым, як здавалася спачатку: работа з групамі зменнага складу, строгае абмежаванне ў часе, захаванне лёгкай і нязмушанай атмасферы. А ўсяго гэтага творчы працэс не прымае! Я прапанавала ўвазе настаўнікаў інтэрактыўны творчы майстар-клас. Асабліва здзівіла, што на занятках прысутнічала 60% татаў. Выніковасць работы вымярала колькасцю здзіўленых і збянтэжаных бацькоўскіх вачэй, а таксама фатаграфаваннем ідэй і творчых праектаў, якія спадабаліся.\nПрадстаўляю вытрымкі з дзённікаў і кароткія водгукі па выніках вучэбных заняткаў для бацькоў навучэнцаў сярэдняй школы № 2 Новалукомля.\nНаталля Алегаўна ТАЎПІНЕЦ, класны кіраўнік:\n— На мой погляд, самае цяжкае ў рабоце з бацькамі — гэта арганізаваць навучанне такім чынам, каб актуальная праблема, якая разглядаецца, стала асобаснай задачай для кожнага з бацькоў. Матываваць мам і татаў да дзейнасці можна толькі праз інтэрактыўныя прыёмы і метады, якімі валодаеш сам. Велізарную дапамогу ў гэтым аказвае навучанне педагогаў. Метадычныя распрацоўкі, што прадастаўляюцца класнаму кіраўніку, настаўніку-прадметніку, уяляюць сабой прадуманы лагічны працэс і атрыманне -канкрэтнага чаканага выніку. Да таго ж ёсць магчымасць укараняць свае прыёмы, свой матэрыял, вар’іраваць яго ў залежнасці ад узросту навучэнцаў.\nАксана Мікалаеўна ВАСІЛЕЎСКАЯ, кіраўнік групы “Дзеці і здароўе”:\n— Здзівіла, што многія бацькі, якія прывыклі быць патэнцыяльнымі слухачамі, лёгка станавіліся добрымі суразмоўцамі. Работа ў групах была жывой, ніхто не навязваў сваё меркаванне іншаму, стараліся пачуць усіх.\nПадрыхтаваць практыкум “Што мы чакаем ад сваіх дзяцей” і правесці навучанне бацькоў складаней, чым падаць матэрыял лекцыйна. Але ёсць многа станоўчых момантаў: фарміруецца давер бацькоў да настаўніка, а ён, у сваю чаргу, лепш разумее праблемы бацькоў; ёсць магчымасць убачыць праблемы з розных пунктаў гледжання, а інтэрактыў заўсёды збліжае і робіць зносіны насычанымі і прадукцыйнымі.\nВольга Міхайлаўна ШМАЎГАНЕЦ, класны кіраўнік 7 класа:\n— На вучэбных занятках “Першыя крокі на шляху самавызначэння” ў 7 класе бацькі актыўна працавалі ў групах: разглядалі прапанаваныя сітуацыі, давалі сваю ацэнку, шукалі памылкі, абмяркоўвалі магчымыя шляхі прадухілення непажаданых вынікаў. Здзівіла, што некаторыя бацькі прапанавалі для абмеркавання сітуацыі са свайго жыцця. Заняткі прайшлі на ўздыме, ніхто не сумаваў. Адзіная праблема — на заняткі звычайна прыходзяць маці. Хацелася б часцей бачыць татаў.\nВольга Пятроўна КОЦІКАВА, кіраўнік групы “Дзеці і сям’я”:\n— На вучэбных занятках-практыкуме “Бацькоўскія прэтэнзіі” ў 9 класе прапанавала бацькам “змяніць рамку без змены зместу” і паспрабаваць паглядзець на сваё дзіця з другога боку, знайсці 10 станоўчых момантаў у сваім дзіцяці, за якія яго можна было б пахваліць. Бацькі з цікавасцю ўзяліся за выкананне задання, але многія знайшлі толькі 3—4 якасці для пахвалы. Самі былі разгублены: “Якое яно — маё дзіця?” Ёсць над чым задумацца і над чым працаваць.\nАлена Пятроўна ГАРБАЧЭЎСКАЯ, класны кіраўнік 10 класа:\n— У якасці класнага кіраўніка 10 класа працую першы год. Бацькоў ведаю мала, шмат пытанняў. Да вучэбных заняткаў “Развіццё стрэсаўстойлівасці ў дзяцей” рыхтавалася доўгі час, прадумала ўсё да дробязей, але ўсё роўна перад пачаткам заняткаў адчувала хваляванне. Заняткі праляцелі як адно імгненне (так мне здалося). Мамы і таты — малайцы, падтрымалі мяне, актыўна ўключыліся ў работу. Было відаць, што праблема для іх цікавая і актуальная. Задавалі многа пытанняў. Лепшы вынік — словы ўдзячнасці ад бацькоў маіх вучняў пасля заняткаў.\nкаардынатар інавацыйнага праекта, настаўніца выяўленчага мастацтва,\nнамеснік дырэктара сярэдняй школы № 2 Новалукомля.\nбацькідзеціканікулыквестНовалукомльпедагог-псіхолагсярэдняя школа № 2


Рыхтуем новыя выбары без Лукашэнкі (улётка) - РУХ\nРыхтуем новыя выбары без Лукашэнкі (улётка)\nposted Jan 14, 2011, 7:25 AM by Адміністратар Навін [ updated Jan 14, 2011, 7:36 AM by Адміністратар Навін ]\n19 сьнежня 2010 г. Лукашэнка ня быў абраны народам на пасаду прэзыдэнта. Агучаныя Ярмошынай лічбы арганізавалі і зрабілі вертыкальшчыкі, спэцслужбы і выбарчыя камісіі, прызначаныя рэжымам. Уся выбарчая кампанія была праведзена пад жорсткім кантролем каманды асобаў набліжаных да Лукашэнкі. Рэжымная апэрацыя “прэзыдэнцкія выбары 2010” і фальшаваньне галасаваньня ёсьць незаконная акцыя гвалтоўнага ўтрымыньня ўлады прамаскоўскай камандай начале з Лукашэнкам.\nГэтыя выбары паказалі, што народ адвярнуўся ад Лукашэнкі, не прымае дыктатарскага аднаасобнага распараджэньня багацьцямі краіны і лёсам людзей, не падтрымлівае цемрашальскай палітыкі зьнішчэньня нацыянальных каштоўнасьцяў беларусаў: мовы, культуры, адукацыі.\nКаб утрымаць незаконна захопленую уладу, Лукашэнка аднавіў сталінскую, гэбісцкую мэтодыку душэньня і запалохваньня грамадзтва. Пад непасрэдным кіраваньнем Лукашэнкі была спланавана і зьдзейсьнена вайсковая апэрацыя па зьбіцьці тысячаў беларускіх выбарцаў, якія 19 сьнежня 2010 г. выйшлі на мірную акцыю пратэсту супраць фальшывых выбараў. Народная кроў, пралітая на Плошчы 19 сьнежня 2010 г., справа рук Лукашэнкі.\nЛукашэнка не прэзыдэнт Беларусі. Ён захопнік улады, крывавы узурпатар. Ніхто ня мусіць называць яго прэзыдэнтам.\nТрэба рыхтаваць новыя выбары без Лукашэнкі. Гэта законнае, канстытуцыйнае права народа.\nБеларусы! Далучайцеся да Руху “За новыя выбары без Лукашэнкі”! Стварайце суполкі Руху. Інфармацыя на сайце http://www.bel-ruh.org\nІніцыятыўная група Руху\nКаардынатар Руху Зянон Пазьняк\nJan 14, 2011, 7:29 AM


Дзе даведацца Salsa ў Барселоне | Барселона класы Salsa | Belarus\n← Лепшыя фестывалі ў Іспаніі за межамі Барселоны\nby Apartment Barcelona Апублікавана 17 вер 2015 па Apartment Barcelona\nМэта, каб перайсці да лаціна біць час у Барселоне? Сальса танец гэта выдатны спосаб, каб даведацца некаторыя гарачыя новыя крокі, быць актыўным і зрабіць большую частку вашага вопыту начны Барселоне на адным дыханні!\nСальса ўпершыню атрымаў сваю назву ў Нью-Ёрку ў 1970-х гадах, але караніцца ў уплываў ад лацінаамерыканскіх краін, такіх, як Куба, Пуэрта-Рыка, і Калумбіі. Многае, як соус, сальса складалі духмяныя сумесь розных музычных стыляў, такіх як румба, сын Montuno, Guaracha і Мамба. Але тут, у Іспаніі, гэта кубінская "казіно" стыль, які набыў папулярнасць, канкурыруючы з іспанскага фламенко. Сёння, ёсць шмат месцаў, у Барселоне, дзе вы можаце даведацца, як сальса танцы, некаторыя з іх нават бясплатна. Такім чынам, мы падабраныя некаторыя з лепшых месцаў у горадзе, каб ператасаваць вашы ногі!\nСальса бачата і начэй Барселона\nСальса бачата і начэй Барселона серыя штотыднёвых класаў танца на англійскай мове, якія праводзяцца ў 7Sins бар і Лацінскай нумар кактэйль-бар, некаторыя з якіх з'яўляюцца бясплатнымі. Гэта ідэальнае асяроддзе для ангельскай мовы турыстаў і жыхароў, якія толькі пачынаюць, і хочуць, каб навучыцца асновам танца сальса ў Барселоне, а таксама бачата, папулярны танец з Дамініканскай Рэспублікі. Сальса бачата і начэй Барселона размешчаны ў самым цэнтры горада, што робіць патрапіць туды на грамадскім транспарце вельмі зручна.\nЗірніце на іх старонцы Facebook для графіка ўверх да даты.\nАдрас: 7sins - Каррера дэ Muntaner, 7 і Лацінскай нумар Коктейльные Бар- Каррера дэн Groc, 2\nАдкрыты ў 1993 годзе, Антилла клуб лічыцца найстарэйшым "salsoteca" ў Барселоне. Размешчаны ў цэнтры горада, гэта месца прапануе бясплатныя ўрокі танцаў для ўсіх узроўняў вопыту, семінараў і выступленняў. Прыём вагаецца ад свабодна каля 10 € (у тым ліку адзін бясплатны напой) у залежнасці ад падзеі. Пасля таго як вы асвоілі некаторыя цікавыя хады, на галаву да танцпляцы праверыць іх!\nАдрас: Carrer d'Араго 141\nАтрымаць разам з групай калегаў пачаткоўцаў, пачаткоўцаў і экспертаў і танчыць усю ноч напралёт на некаторыя з лепшых клубаў у Барселоне. Meetup гэта сайт / дадатак, якое дапамагае людзям знайсці групы, каб далучыцца і адпавядаюць заснаваныя на канкрэтных захапленняў і інтарэсаў. Ёсць шмат гуртоў, каб выбраць з, але адзін, каб выглядваць з'яўляецца Сальса Барселона, супольнасць прысвечанае выключна, каб дапамагчы вам даведацца сальсу бясплатна! Сальса Барселона прымае закускі і сальсы вечара, класы і шырокі спектр іншых мерапрыемстваў, звязаных з сальсой-- але майце на ўвазе, вы павінны будзеце трохі іспанскага ведаў для гэтага!\nАдзін з самых папулярных клубаў сальсы ў Барселоне, мохіто Клуб месца, каб паказаць, што вы ведаеце. Чацвер і нядзелю ночы, яны гуляюць чыста сальсу і бачата з нядзелях з удзелам жывы аркестр з Кубы, а ў пятніцу і суботу ноччу ёсць міжнароднае лацінскую музыку.\nХочаце, каб забраць яшчэ некалькі крокаў? Мохіто Клуб прапануе класы сальса шэсць дзён на тыдзень з вясёлай і сяброўскай прафесійных кадраў для задавальнення студэнтаў усіх узроўняў вопыту, няма партнёра не патрабуецца!\nТак ажыўленых начэй Mojito Club з'яўляюцца пятніцах і суботах, ёсць ўступны ўзнос (кошт вар'іруецца ў залежнасці ад дня і часу ўступлення). Тым не менш, уваход вольны даступна на чацвер і нядзелю ўвечары - і ў тым ліку бясплатны напой. Www.mojitobcn.com\nАдрас: Каррера дэль Rosselló, 217\nГэтая запіс была апублікаваная ў дзейнасці, Бары & Начная жыццё, дома, Даведнік і адзначаных дзейнасці Барселоне, Барселона бары, Барселона клубы, падзеі Барселона, Барселона начная жыццё. Закладка Пастаянная спасылка.


Часночны завод - Кітай Вытворцы і пастаўшчыкі часныку\nЗубчык свежага часныку\nЧаснок змяшчае больш за 200 рэчываў, якія спрыяюць фізічнаму і псіхічнаму здароўю, акрамя бялкоў і вітамінаў, склад кальцыя, жалеза, цынку і іншых элементаў таксама больш багаты, харчаванне часнаком вельмі спадабалася сэрцам людзей, але Шмат людзей можа не адчуваць карысць для здароўя арганізма ад ужывання часныку, сыры часнык на самай справе таксама мае недахопы, таксама існуе так шмат спосабаў прыгатавання часныку.\nЗмарожаны часнык замарожаны\nХутка замарожаны зубчык часныку з'яўляецца адным з прадуктаў глыбокай перапрацоўкі часныку. Часнок у якасці асноўнай сыравіны шырока выкарыстоўваецца міжнароднай супольнасцю. У звычайных абставінах вытворчасць гэтага віду зубчыка часныку патрабуе праверкі сыравіны, замочвання, лушчэння і іншых больш чым 10 этапаў і працэсаў.\nСамыя распаўсюджаныя гатункі часныку ўтрымліваюць 10 зубчыкаў (або сегментаў) з белай скуркай. Як правіла, чым меншая гваздзік, тым мацней густ! Часнок можна ёсць сырым або вараным. Сырой часнык надае моцны рэзкі густ, у той час як прыгатаванне надае больш мяккі водар. Часнок лёгка гарыць, таму будзьце ўважлівыя пры смажэнні або пассеровке. Яго можна выкарыстоўваць у агароднінных і мясных стравах, супах, дыпсах, фры, тушонцы і рагу альбо дадаваць цэлыя неабчышчаныя гваздзікі ў патэльню з мясам ці гароднінай.\nАбязводжаны лустачка часныку мае прыбраны выгляд, светла-жоўты колер, чысты густ, яго можна ўжываць у ежу альбо выкарыстоўваць у якасці ежы, дапаможных матэрыялаў. Пакуль змочаныя ў цёплай вадзе можна аднавіць у любы час года, і вельмі папулярныя на рынку.


справаздача: першыя суткі акцыі “Салідарныя з Барадуліным” » Блог Глеба Лабадзенкі | Labadzenka.bY\n“Салідарныя з Барадуліным!” перанесеная лекцыя Шыбекі адбудзецца ў пятніцу\nдалей плян такі: калі будуць падпісаныя ўсе кнігі (як зможа дзядзька Рыгор, бо кніг, разумееце, шмат) -- мы зьбярэмся разам, каб раздаць іх. ахвяраваньне можна будзе зрабіць там жа. думаю, правядзем гэта ў выглядзе вечарыны. калі дзядзьку Рыгору дазволіць здароўе, будзем прасіць прысутнічаць і яго.\nтаксама можна ахвяроўваць праз вэбмані, іншагароднім -- паштовым пераказам. абодва варыянты нязручныя, але магчымыя.\nяшчэ раз дзякуй-дзякуй усім!\nсалідарныя з Барадуліным! салідарныя зь беларускай літаратурай! салідарныя зь Беларусьсю!\nпадрабязьней пра гэтую акцыю: http://labadzenka.by/?p=15723


Нетрадыцыйныя (нестандартныя) урокі – першы крок для падрыхтоўкі творчай асобы\nІІ. АСАБІСТА ЎРОК (\nІІІ. АНАЛІЗ УРОКА.\nУрокі са змененымі спосабамі арганізацыі\nУрокі, якія абапіраюцца на фантазію вучняў.\nУрокі, заснаваныя на гульнёвай аснове\nУрокі, якія прадугледжваюць трансфармацыю стандартных спосабаў арганізацыі\nНетрадыцыйныя (нестандартныя) урокі – першы\nкрок для падрыхтоўкі творчай асобы.\nНельга не згадзіцца з тым,што ў апошні час зніжаецца цікавасць дзяцей да вучобы,знікае жаданне вычыцца. Зацікавіць вучняў навучальным матэрыялам дапамагаюць нестандартныя ўрокі, якія арыентуюцца галоўным чынам на забаўляльны інтарэс.\nТворчыя прынцыпы нестандартных урокаў:\n1. Адмова ад шаблонаў пры арганізацыі ўрока, ад фармалізму ў час\n2. Максімальнае прыцягненне вучняў класа да актыўнай дзейнасці на\n3. Не забаўляльнасць, а займальнасць і захапленне як аснова эмацыяналь-\nнага тону ўрока.\n4. Падтрымка альтэрнатыўнасці, мноства меркаванняў.\n5. Развіццё функцыі зносін на ўроку як умова забеспячэння ўзаемаразумен-\n6. “Схаваная” (педагагічна мэтанакіраваная) дыферэнцыяцыя навучэнцаў\nпа іх магчымасцях, інтарэсах, здольнасцях і схільнасцях.\nНеабходна выдзеліць 3 перыяды падрыхтоўкі і правядзення нестандарт-\nных урокаў: падрыхтоўчы, асабіста ўрок, і яго аналіз.\nУ ім актыўны ўдзел прымаюць і вучні, і настаўнік. Калі пры падрыхтоўцы да традыцыйнага ўрока такую дзейнасць праяўляе толькі настаўнік(піша план –канспект,рыхтуе дадатковы матэрыял,карткі і г.д.),то ў другім выпадку ў значнай ступені задзейнічаны і вучні. Яны дзеляцца на групы (каманды,экіпажы), атрымліваюць пэўныя заданні, якія неабходна выканаць да ўрока: падрыхтаваць паведамленне па тэме папярэдняга ўрока,скласці пытанні,крыжаванкі,віктарыны,вырабіць неабходны дыдактычны матэрыял і г.д.\nІІ. АСАБІСТА ЎРОК (выдзяляецца 3 асноўных этапы):\nПершы этап. Ён з’яўляецца перадумовай да фарміравання і развіцця матывацыйнай сферы вучняў: ставяцца праблемы,удакладняецца ступень падрыхтаванасць да іх рашэння,да знаходжання шляхоў дасягнення мэты ўрока. Вызначаюцца сітуацыі, удзел у якіх дазваляе рашыць пазнавальныя, развіваючыя і выхаваўчыя задачы.\nРазвіццё матывацыйнай сферы ажыццяўляецца эфектыўна толькі тады,калі добра быў праведзены падрыхтоўчы перыяд: якасць выканання вучнямі папярэдніх заданняў уплывае на іх цікавасць да папярэдняй работы. У час правядзення ўрока настаўнік улічвае адносіны вучняў да арыгінальнай формы ўрока; узровень іх падрыхтаванасці; узроставыя і псіхалагічныя асаблівасці.\nДругі этап. Паведамленне новага матэрыялу,фарміраванне ведаў вучняў у розных “нестандартных” формах арганізацыі іх мысленчай актыўнасці.\nТрэці этап. Ён прысвечаны фарміраванню ўменняў і навыкаў. Кантроль звычайна не выдзяляецца асобна ў часе, а “раствараецца” ў кожным з папярэдніх этапаў.\nАналізуючы дадзены ўрок, мэтазгодна ацэньваць не толькі вынікі навучання, выхавання, развіцця вучняў, але і карціну навучання – эмацыянальны тонус урока: не толькі ў зносінах настаўніка з вучнямі,але і ў зносінах дзяцей адзін з адным, а таксама асобных рабочых груп.\nУрокі са змененымі спосабамі арганізацыі:\nа) урок – лекцыя “Парадокс”\nМ э т а – паўтарэнне матэрыялу, развіццё ўвагі і крытычнага мыслення.\nПраводзіцца пры вывучэнні аглядавых тэм па літаратуры ў старэйшых класах.\n1. Настаўнік чытае лекцыю,у змест якой уключаны памылковыя звесткі,\nсупярэчлівыя меркаванні, недакладнасці.\n2. Вучні абмяркоўваюць лекцыю,выконваюць заданні – складаюць план і\nзнаходзяць у матэрыяле адказы на пастаўленыя настаўнікам пытанні.\n3. Вучні фіксуюць памылкі, “дапушчаныя” настаўнікам.\n4. Робяць запісы ў сшытку ў выглядзе табліцы:\n5. Адзін з вучняў называе памылку, настаўнік узнаўляе пэўны ўрывак з\n6. Абмяркоўваюцца памылкі і выясняецца, чаму пэўнае меркаванне\nУсе работы ацэньваюцца , улічваецца, як вучні аргументуюць “памылкі”.\nТакія ўрокі актывізуюць увагу, развіваюць аналітычныя навыкі, змяняюць матывацыю да навучання.\nб) урок – сустрэча\nМ э т а – “ажывіць” сучасную гісторыю.\nГосцем на ўроку можа быць выпускнік школы, настаўнік – пенсіянер, старажылы вёскі.\nАсаблівасць дадзеных урокаў – сур’ёзная падрыхтоўка. На занятках ідзе дыялог настаўніка і госця. Далей вучні маюць магчымасць задаваць пытанні, свабодна размаўляць з госцем.\nа) урок – казка\nМэта дадзеных урокаў: прывіваць вучням любоў да ўдумлівага чытання, выклікаць радасць ад чытання, прывіваць увагу да слова; выпрацоўваць навыкі выразнага чытання; выхоўваць уважлівасць, адказнасць.\n1. Гутарка аб казках.\n2. Конкурс “Казка – мудрасць народная”. Да дошкі прымацоўваецца\nвасілёк з шасцю пялёсткамі. Удзельнікі круцяць васілёк; на які пялёстак\nпакажа стрэлка, тое заданне і выконвае каманда вучняў.\n3. Конкурс “Пазнай героя казкі”. Кожная каманда выбірае героя, а другія\nзадаюць пытанні і адгадваюць, хто гэты герой.\n4. Конкурс “Вярні ў казку!” Паглядзеўшы на прадмет, намаляваны на\nпаперы, дзеці павінны назваць казку, дзе пра яго гаворыцца.\n5. Конкурс “Радыёказка”. Чытанне па асобах. Дзеці павінны агучыць\nсцэнку з казкі.Настаўнік называе камандзе казку,дзеці самі выбіраюць\nэпізод, размяркоўваюць ролі.\n6. Віктарына па казках.\n7. У канцы ўрока – падвядзенне вынікаў.\nб) урок – вернісаж\nМэта ўрока: пашыраць кругагляд вучняў, даваць новую інфармацыю; развіваць самадзейнасць,эстэтычны густ і ўменне весці расказ,выступаць перад таварышамі; прапагандаваць творчасць.\n2. Апавяданне першага экскурсавода пра пісьменніка,якому прысвечаны\n3. Апавяданне другога экскурсавода пра сям’ю пісьменніка, яго асабістае\n4. Апавяданне трэцяга экскурсавода аб асноўных тэмах творчасці\n5. Знаёмства з ілюстрацыямі вучняў па творах пісьменніка(агляд чацвёр-\n6. Заключнае слова настаўніка.\nа) урок – лато\nВучням папярэдне паведамляецца тэма і дата правядзення ўрока,агульная накіраванасць пытанняў,якія выносяцца на ўрок. Далей вучням даюцца карткі з заданнямі,дыферэнцыраваныя па цяжкасці работы; карткі маюць парадкавыя нумары. Прапаноўваецца на лістках падрыхтаваць адказы на гэтыя заданні за 15 хвілін. Затым пачынаецца гульня ў лато: настаўнік дастае невялікія картонныя квадрацікі з нумаркамі і аб’яўляе голасна “вынуты” нумар; вучань, які мае картку – заданне з такім жа нумарам, дае адказ.\n- нельга рабіць паўзы,каб не заахвочваць няўважлівасць вучняў і не зні-\nжаць тэмы гульні;\n- ацэньваецца толькі прачытаны запіс на лістку,а не колькасць “нумаркоў”\nякія трапілі да вучня;\n- адказ павінен быць кароткім і дакладным;\n- калі адказ правільны,то “нумарок” аддаецца яго “гаспадару”, а той пры-\nмацоўвае яго да сваёй карткі;\n- калі неабходна ўдаскладненне,то прапаноўваецца гэта зрабіць жадаючым,\nтым, хто падняў руку.Нумарок у гэтым выпадку атрымлівае той, хто даў\nб) урок – падарожжа\nАбсталяванне: каляровыя жэтоны, лісткі з назвамі станцый.\nКлас дзеліцца на 6 каманд,кожная з якіх атрымлівае свой колер. “Падарож-\nжа” адбываецца па наступных станцыях:\n1. Гістарычная. Камандам даюцца заданні, звязаныя з веданнем гістарычнай эпохі і тэндэнцый у развіцці культуры таго часу.\n2. Тэарэтычная. Каманды адказваюць на пытанні па тэорыі літаратуры.\n3. Паэтычная. Чытаюцца вершы, робіцца іх аналіз.\n4. Музычная. Гучаць песні, створаныя на словы беларускіх паэтаў.\n5. Крытычная. Пытанні на веданне творчасці пэўнага пісьменніка.\n“Станцыі” выбіраюць прадстаўнікі каманд,здымаючы прымацаваныя\nадваротным бокам да дошкі лісты з назвамі “станцый”. Калі адказ быў правільны, каманда атрымлівае жэтоны пэўнага колеру.\nУ канцы гульні падводзяцца вынікі: выйгравае тая каманда, у якой атрымалася найбольшая колькасць жэтонаў; адначасова вызначаецца,каму можна даць асабістае першынство. Настаўнік выстаўляе адзнакі за работу.\nУрокі, якія прадугледжваюць трансфармацыю стандартных\nа) урок – семінар\nМэта ўрока: зрабіць тэарэтычныя падагульненні вывучанага матэрыялу; паказаць сувязь унутры тэмы і паміж тэмамі, з жыццём, з практыкай з улікам узроставых асаблівасцей вучняў правесці сістэматызацыю ведаў.\nСемінары – важная форма выпрацоўкі ў школьнікаў самастойнасці,\nактыўнасці,умення працаваць з літаратурай,творча мысліць і дзейнічаць.\nУсе семінары можна падзяліць на наступныя тыпы:\n- семінар – разгорнутае субяседаванне: усе вучні рыхтуюцца па ўсіх пытаннях плана,максімальна ўцягваюцца ў абмеркаванне тэмы.Гэтаму дапамагаюць падрыхтаваныя да ўрока разгорнутыя выступленні школьнікаў па кожным пытанні.\n- семінар – абмеркаванне дакладаў і рэфератаў. Кожнаму вучню, які выступае,назначаецца апанент з ліку аднакласнікаў.Астатнія школьнікі знаёмяцца з літаратурай, каб быць гатовымі да дыскусіі паводле даклада, план якога і асноўныя праблемы вядомы яшчэ да ўрока.\n- семінар – дыспут. Кожны вучань павінен вызначыць свае адносіны да тэмы ўрока.Настаўнік не павінен умешывацца ў ход семінара,аднак можна\nразмеркаваць клас на групы: “Я адчуваю”, “Я думаю”, “Я ацэньваю”,\n“Я твару” і кіраваць імі, ставячы правакацыйныя пытанні.Веды,засвоеныя ў час дыскусіі, больш трывалыя.\nб) урок – кансультацыя\nМ э т а – аказаць дапамогу вучням у авалоданні ведамі і ва ўдасканаленні практычных навыкаў.\n1. План урока прадстаўлены ў выглядзе табліцы:\n2. У кожнай з граф адлюстравана,які адрэзак часу ўрока і чым канкрэтна\nзаймаецца кожная група.\n3. У 2 і 3 графы табліцы запісваюцца віды,тэмы і змест работы (вучні звяр-\nтаюцца папярэдне да настаўніка спыніцца на тых тэмах арфаграфіі і\nпунктуацыі, якія выклікаюць у іх цяжкасць).\n4. Кожная група выконвае прапанаваныя заданні: засвойвае тэарэтычны матэрыял, удасканальвае практычныя навыкі, працуе з дадатковай літаратурай.\nУРОКІ РАЗВІЦЦЯ МОВЫ.\nВусная мова ў жыцці чалавека адыгрывае выключна важную ролю. Мова павінна быць выразнай, зразумелай, эмацыянальнай. Задача настаўніка: фарміраваць,развіваць,узбагачаць,удасканальваць мову дзяцей.\nГэтаму і дапамагаюць творчыя работы, урокі развіцця мовы. Глыбока прадумаць, адчуць значэнне таго ці іншага вобраза, мастацкага прыёму,сродку мастацкай выразнасці ў тэксце твора вучань найбольш паспяхова зможа ў працэсе творчай працы.На ўроку можна прапаноўваць вучням самыя розныя тыпы заданняў:\n- прыдумаць (ці выбраць з двух – трох прыведзеных настаўнікам) прапушчаныя ў мастацкім урыўку метафары, эпітэты, параўнанні;\n- намаляваць слоўны партрэт героя, маючы на ўвазе пэўныя рысы яго характару;\n- скласці невялікі верш у зададзеным рытме;\n- дапісаць некалькі радкоў верша і г.д.\nУрокі развіцця мовы павінны быць розныя па формах і тэматыцы. У сваёй практыцы я выкарыстоўваю:\n- урокі выразнага чытання;\n- урокі мастацкага расказвання: мастацкі пераказ казак,для якога важна,каб вучні – казачнікі помнілі пра спалучэнне слова з мімікай і жэстам,улічвалі\nрэакцыю аўдыторыі, імкнучыся словам уздзейнічаць на яе;\n- урокі па навучанні падрабязнаму,сцісламу,выбарачнаму пераказам;\n- творчыя пераказы: патрабуюць не толькі ўзнавіць тэкст, а і выканаць пэўнае творчае заданне: замяніць простую мову ўскоснай,цяперашні час – на прошлы,ці наадварот, першую асобу – на трэцюю і інш. Можна правесці творчы пераказ са зменаю асобы апавядальніка пасля вывучэння апавядання В.Ластоўскага “Прывід”. У гэтым творы два апавядальнікі – аўтар і грэчаская багіня. Вучням даецца заданне пераказаць падзеі, што адбываюцца ў творы,ад імя Ігната.Такое заданне дапаможа пяцікласнікам глыбей і паўней асэнсаваць твор, характар героя, ад імя якога вядзецца апавяданне. Спроба глянуць на створаны пісьменнікам свет вачыма іншага апавядальніка будзе не толькі спрыяць павышэнню культуры, але і фарміраваць здольнасць дзяцей глыбей разбірацца ў жыццёвых сітуацыях, ставіць сябе на месца іншых людзей, разумець іх.\n- пераклады з рускай мовы на беларускую;\n- напісанне сачыненняў розных жанраў;\n- напісанне водгукаў, рэцэнзій, анатацый;\n- характарыстыкі і параўнальныя характарыстыкі літаратурных герояў;\n- урокі па навучанні напісанню рэфератаў і дакладаў;\n- вуснае славеснае маляванне;\n- разгорнуты адказ на праблемнае пытанне і інш.\nПраверка творчых работ – гэта не толькі кантроль ведаў і уменняў вучняў,культуры іх вуснай і пісьмовай мовы,але і навучанне,і выхаванне.\nВыпраўляючы памылкі і недакладнасці,дапушчаныя ў рабоце,школьнікі развіваюць культуру мовы.У іх выхоўваецца імкненне да правільнага напісання, адказнасць за слова. У большасці выпадкаў правільна арганізаваная праца над памылкамі прывучае школьнікаў больш адказна і сур’ёзна адносіцца да творчых работ.\nНастаўнік павінен сістэматычна весці ўлік памылак кожнага вучня. Такі ўлік дае мажлівасць выявіць поспехі кожнага вучня,а таксама ацаніць\n: Virt kabinet -> Metadych parady\nVirt kabinet -> Урок беларускай літаратуры ў 6 класе Тэма : "Праблема нацыянальнага бяспамяцтва ў апавяданні В. Ластоўскага "\nVirt kabinet -> Сама гісторыя вучыла: Шануй, народзе, і цані\nVirt kabinet -> У р о к б е л а р у с к а й л і т а р а т у р ы ў 11 к л а с е Тэма ўрока\nVirt kabinet -> Экалагічны фарс “адчуй душою”\nVirt kabinet -> Лятучы Галандзец\nMetadych parady -> Урок па літаратуры\nVirt kabinet -> Фальклорна – этнаграфічнае свята “багач” Ясь\nVirt kabinet -> Урок гэта надзвычай складаная форма навучальнай дзейнасці, у якую


Міжнародная спецыялізаваная выстаўка «Белагра-2018» праходзіць з 5 па 10 чэрвеня ў гандлёва-лагістычным цэнтры «Глобус Парк» у аграгарадку Шчомысліца Мінскага раёна | Тема недели | Голас Любаншчыны\n8 чэрвеня 2018 года, 11:33\nМіжнародная спецыялізаваная выстаўка «Белагра-2018» праходзіць з 5 па 10 чэрвеня ў гандлёва-лагістычным цэнтры «Глобус Парк» у аграгарадку Шчомысліца Мінскага раёна\nКалектыўныя экспазіцыі прадстаўляюць Міністэрства сельскай гаспадаркі і харчавання, Міністэрства прамысловасці, Нацыянальная акадэмія навук Беларусі, канцэрн «Белдзяржхарчпрам», Белкаапсаюз і іншыя міністэрствы і ведамствы Беларусі. Асобнымі экспазіцыямі прадстаўлены прадпрыемствы Чэхіі, Індыі, Пакістана, Кіраўскай вобласці Расіі.\nШтогод «Белагра» становіцца адной з галоўных пляцовак для дзелавых перагавораў. У гэтым годзе выстаўку наведаюць больш за 20 афіцыйных дэлегацый з розных краін.\nПраграма выстаўкі напоўнена практычнымі дэманстрацыямі, прэзентацыямі і майстар-класамі. Запланаваны і конкурсы, у прыватнасці дэгустацыйны «Чэмпіён смаку», «Лепшы араты», конкурс на лепшую племянную карову.\nАкрамя «Белагра-2018»учас Беларускага аграпрамысловага тыдня з 5 па 10 чэрвеня ў Мінскім раёне пройдуць міжнародныя спецыялізаваныя выстаўкі «Белферма», «Белпрадукт», «Прадмаш. Холад. Упак».\n«Амкадор» павялічыць пастаўкі тэхнікі ў Валагодскую вобласць\nАб гэтым паведаміў губернатар Валагодскай вобласці Алег Куўшыннікаў.\n«Мы рэалізуем сумесны праект «Саюзны трактар». Літаральна ўчора падпісалі пагадненне і выходзім на фінішную прамую. Дзякуючы падтрымцы Міністэрства прамысловасці Беларусі, Міністэрства прамысловасці і гандлю Расіі мы плануем у два разы павялічыць вытворчасць беларускай трактарнай тэхнікі на тэрыторыі Валагодскай вобласці. Акрамя таго, мы сёння дамовіліся з МАЗам аб адкрыцці дылерскага і сэрвіснага цэнтра для паставак беларускіх аўтобусаў на тэрыторыю нашага рэгіёна. Дамовіліся з «Амкадорам» аб павелічэнні паставак сельгастэхнікі і тэхнікі для нарыхтоўкі драўніны. У складзе вялікай расійскай дэлегацыі мы падпісалі некалькі пагадненняў, якія адкрываюць новае акно магчымасцей для развіцця інтэграцыйных і кааперацыйных сувязей», - сказаў Алег Куўшыннікаў.\nМТЗ прапрацоўвае магчымасць паставак тэхнікі на рынак Ізраіля\nАб гэтым паведаміў намеснік начальніка ўпраўлення па рабоце на рынках далёкага замежжа ААТ «МТЗ» Вадзім Пратапопаў на міжнароднай спецыялізаванай выстаўцы «Белагра-2018».\n«За апошні год заключаны кантракты з некаторымі краінамі Лацінскай Амерыкі, таму мы пашырым прысутнасць на гэтым рынку. Цяпер прапрацоўваем пытанне выхаду на ізраільскі рынак. Там вельмі строгія экалагічныя патрабаванні і вялікая канкурэнцыя, таму нам будзе няпроста. Але ў гэтым годзе паспрабуем выйсці на гэты рынак і там замацавацца», – сказаў Вадзім Пратапопаў.\nНа «Белагра» прадстаўлены аснашчаныя сістэмай дакладнага земляробства энерганасычаныя трактары МТЗ: «BELARUS-3525» на гусенічным хаду і «BELARUS-4522» магутнасцю 450 к.с. Таксама сярод экспанатаў можна ўбачыць мадэль «BELARUS-1221» на звадкаваным прыродным газе. А ў ролі шоўмена, які запрашае наведвальнікаў у зону экспазіцыі тэхнікі «МТЗ-Холдынг», выступае шасціметровы трактар-трансформер.\n«Гомсельмаш» прадставіў на «Белагра-2018» суперкамбайн\n«Сёння на выстаўцы з навінак прадстаўлены так званы суперкамбайн – КЗС-2124КР. Тая машына, якая дэманстравалася кіраўніку дзяржавы ў мінулым годзе, была дапрацавана. Укаранёны сістэма аўтаваджэння, сістэма дакладнага земляробства. Цяпер у гэтым камбайне ёсць усе самыя неабходныя камбайнеру опцыі, якія могуць дапамагчы яму ў рабоце, а ў нечым нават яго замяніць», – расказаў начальнік маркетынг-цэнтра прадпрыемства Дзмітрый Муляр.\nПрадстаўлены дзве мадэлі збожжаўборачных камбайнаў з гібрыднай схемай абмалоту КЗС-1319 і КЗС-3219КР. «Акрамя таго, мы тут прэзентуем універсальны мабільны энергетычны сродак МС-350, які можа працаваць як трактар і як кормаўборачны камбайн. На выстаўцы дэманструецца не маючы аналагаў у свеце газаматорны збожжаўборачны камбайн КЗС-4118К. Ён працуе на кампрыміраваным прыродным газе», – растлумачыў начальнік маркетынг-цэнтра.\nПрадукцыя «Гомсельмаша» пастаўляецца на рынкі 38 краін. «Мы ажыццявілі першыя пастаўкі машын у Судан, Егіпет, Пакістан. Там паспяхова праведзены выпрабаванні нашых збожжаўборачных камбайнаў. Яны ўжо практычна ўвайшлі ў каталог тэхнікі, закупка якой падтрымліваецца на мясцовым узроўні», – адзначыў Дзмітрый Муляр.\nВядуцца пастаўкі ў краіны Лацінскай Амерыкі: Аргенціну, Перу. «Гомсельмаш» імкнецца асвойваць рынкі еўрапейскіх краін. «Нашы намаганні накіраваны і на асваенне афрыканскага рынку. Ёсць планы па пастаўцы машын у Зімбабвэ, Нігерыю, Эфіопію. Не забываем і пра Азію. Нядрэнна зарэкамендавалі сябе ў Кітаі, прадаём тэхніку ў Іран, створана сумеснае прадпрыемства ў Індыі», – дадаў Дзмітрый Муляр.\n1.Андрэй Кабякоў на выстаўцы «Белагра».\n3.На выстаўцы «Белагра».\n19 жніўня 2019 года, 05:43\n19 августа Юлия Мурина проведет выездной прием граждан\n19 жніўня 2019 года, 05:24\nПравославные верующие 19 августа отмечают праздник второго Спаса\n16 жніўня 2019 года, 12:11\nПолным ходом идет благоустройство переулка Чкалова\n16 жніўня 2019 года, 11:56\nВчера работники района газоснабжения встретились с ребятами, отдыхающими в оздоровительном лагере "Оресса"


Лукашэнка: Мы зрабілі два падарункі для Захаду - развал СССР і Украіна - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 20 красавiка 2019, Субота, 10:19\nЛукашэнка: Мы зрабілі два падарункі для Захаду - развал СССР і Украіна\nДыктатар заявіў, што баіцца «натаўскіх ракет» ва Украіне.\nЛукашэнка заявіў, што дамова аб ліквідацыі ракет сярэдняй і меншай далёкасці (ДРСМД) фактычна «перакрэсленая» з мэтай размяшчэння на тэрыторыі Украіны натаўскіх ракет, паведамляе «Інтэрфакс».\n«І не дай Бог, там (на тэрыторыі Украіны-заўв.) будуць пастаўленыя ракеты малой і сярэдняй далёкасці...цяпер гэтую дамову (ДРСМД – заўв.) перакрэслілі фактычна. Да Урала абстрэльвацца цалкам малымі ракетамі будзе ўся Расея... Дык трэба і праз гэта закрываць гэтую праблему (аднавіць мір ва Украіне-заўв.)»,- заявіў А. Лукашэнка ў пятніцу на сустрэчы з беларускім дыпкорпусам.\nЛукашэнка сказаў, што канфлікт ва Украіне з'яўляецца для Захаду другім па значнасці «падарункам» пасля развалу Савецкага Саюза. Таму ён уважае за некарэктныя папрокі ў адрас ЗША з нагоды пашырэння NATO. «Я часта ўжо і публічна кажу: слухайце, такога падарунку, які мы паднеслі ў выглядзе Украіны Захаду і перш за ўсё Амерыцы, і не снілася. Першы падарунак - развал Савецкага Саюза. Другі - Украіна. Чаго сёння папракаць амерыканцаў?» - адзначыў А. Лукашэнка.\nЁн зноў паўтарыў свой тэзіс аб тым, што ва Украіне ёсць палітычныя сілы, якія «горшыя за NATO». «Там дастаткова людзей ва Украіне, якія будуць у дзесяць разоў горшыя за NATO. Мы будзем маліцца калісьці, каб там NATO было, а не людзі, якія сёння са стрэльбамі ходзяць. І я таксама кіраўніцтву Расеі давёў гэтую пазіцыю. Гэта таксама трэба разумець і бачыць», - сказаў дыктатар.\n17.04 Tages Anzeiger: рэжым Назарбаева абрынецца 55,129\n19.04 На «Алімпійскім» прайшлі дэбаты Зяленскага і Парашэнкі (Жывая-трансляцыя) 43,486\n18.04 Што не так з візітам Лукашэнкі ў Турцыю 40,788\n16.04 Міністр культуры: Я супраць укаранення беларускай мовы 35,605\n19.04 Лукашэнка: Спорт - гэта ідэалогія. 0:4 ад Галандыі - ганьба 34,090


Інтымнае жыццё ў хваробы і ў здароўі 🌡 Хатні Онлайн Доктар\nЧасам, калі дрэнна сябе адчуваеш, абдымкі каханага чалавека становяцца лепшым з лекаў. Але часам хворы ад гэтых абдымкаў отстраняется. Людзі, якія перанеслі інфаркт, баяцца паўтарэння прыступу з-за фізічнага напружання падчас інтымных адносін. Жанчыны, у якіх з-за рака выдаленая малочная жалеза, адчуваюць сябе менш прывабнымі. Пацыентам з артрытам замінае рухацца моцная боль.\nІ ўсё ж ёсць спосабы вырашыць гэтыя праблемы і атрымліваць асалоду ад блізкасцю з каханым чалавекам.\nмоцная боль. Калі займацца сэксам замінае боль, звярніцеся да лекара. Папытаеце выпісаць болесуцішальнае лекі. Скажыце партнёру, што менавіта дастаўляе вам боль, а што не. Паспрабуйце падабраць камфортную сэксуальную позу. Каб паслабіць цягліцы, перад сэксам прыміце цёплую ванну. У рэшце рэшт, можна проста даверна пагаварыць з партнёрам, лежачы ў ложку.\nстомленасць. Лекі, аперацыі, хіміётэрапія і т. П. Адымаюць апошнія сілы. Але нават пры зніжэнні лібіда чалавек не губляе здольнасць атрымліваць асалоду ад эратычным масажам. Выберыце сэксуальную позу, якая не патрабуе вялікага фізічнага напружання.Займайцеся сэксам раніцай, калі ў гэты час вы адчуваеце сябе бадзёры. Паспрабуйце выкарыстоўваць вібратар, які таксама эканоміць сілы.\nПраблемы з патэнцыяй. У мужчын імпатэнцыя можа быць следствам дыябету, сардэчна-сасудзiстых захворванняў, прыёму некаторых лекаў або аперацыі. У жанчын прыём медыкаментаў, хірургічныя ўмяшанні і праблемы са здароўем могуць прывесці да звужэння і сухасці похвы, што часам выклікае боль падчас палавога акту. Зрэшты, гэтыя праблемы можна ўхіліць з дапамогай лекавых прэпаратаў. Абмяркуйце гэта з урачом. Памятаеце таксама, што існуюць і іншыя спосабы даставіць адзін аднаму задавальненне.\nзахворванні сэрца. Мужчыны, якія пакутуюць сардэчна-судзінкавымі захворваннямі, баяцца, што сэкс створыць занадта вялікую нагрузку на сэрца. Аднак шанец паўторнага інфаркту ў выніку палавога акту дастаткова нізкі. Падняцца на два лесвічных пралёта значна больш небяспечны! Людзям, якія перанеслі інфаркт, можна займацца сэксам ўжо праз 3-6 тыдняў пасля стабілізацыі стану (пры ўмове, што лекар не накладвае дадатковых абмежаванняў).\nЗнешні выгляд. Хвароба змяняе не толькі цела, але і лад думак.Нетрыманне мачы, аперацыя на прадсталёвай залозе, страта валасоў у выніку хіміятэрапіі прымушаюць ўсумніцца ва ўласнай прывабнасці. Пагутарыце з псіхолагам або чалавекам, які праз гэта прайшоў. Калі хворы ваш партнёр, часцей спамінайце аб яго (яе) прывабнасці для вас.\nХвароба не павінна стаць перашкодай для сэксуальных адносін. Падчас хваробы чалавек як ніколі мае патрэбу ў блізкасці і ўдзеле з боку партнёра.\nСэксуальны кантакт дапаможа справіцца са стрэсам, выкліканым хваробай. Пацалунак або абдымкі - гэта праява клопату. Нават сур'ёзная хвароба адступае перад ласкавым словам і дакрананнем.\nГлядзіце відэа: Dragnet: Eric Kelby / Sullivan Kidnapping: The Wolf / James Vickers\n← Бяспечны сэкс у любым узросце\nВывіх запясці: сімптомы, лячэнне


Францішак узгадаў “антымафіёзную” прамову Яна Паўла ІІ - Ватыканскае радыё\nДа барацьбы з мафіяй, практыкуючы Евангелле і ведучы выхаваўчую працу сярод моладзі, заклікаў Святы Айцец Касцёл на Сіцыліі ў 25-ю гадавіну знакамітай пропаведзі св. Яна Паўла, які рашуча асудзіў мафіёзную дзейнасць.\n“У 25-ю гадавіну візіту св. Яна Паўла II у Агрыджэнта, калі ў канцы св. Імшы ў Вале-дэі-Тэмплі ён прамовіў прароцкую тыраду супраць мафіі і заклікаў мафіёзі да навяртання, Святы Айцец Францішак накіроўвае сваё братэрскае прывітанне пастырам і вернікам мясцовага Касцёла і ўсёй Сіцыліі, сабранай на малітве і рэфлексіі, і заклікае іх рухацца па шляху, пракладзенаму благаслаўлёным Піно Пулізі і такіх, як ён, якія сведчылі, што змова зла перамагаецца штодзённай пяшчотай і мужным практыкаваннем Евангелля, асабліва ў выхаваўчай працы сярод дзяцей і моладзі”, - гаворыцца ў тэлеграме, дасланай ад імя Пантыфіка Дзяржсакратаром Яго Святасці, кардыналам Пьетра Паралінам.\nЯн Павел II наведаў Сіцылію ў год пасля забойства мясцовага пракурора Джавані Фальконэ. 9 мая 1993 г., падчас Эўхарыстыі ў Агрыджэнта, у вельмі моцных выразах ён асудзіў забойства людзей, нагадваючы, што сам Бог кажа: не забівай. Ён дадаў: “Ні адзін чалавек, ніводнае чалавечае аб'яднанне, ніякая мафія не можа ні змяніць, ні таптаць гэты самы святы закон Бога”. Затым ён рэзка крыкнуў: “У імя Хрыста, укрыжаванага і ўваскрослага, Хрыста, Які ёсць дарога, праўда і жыццё, я звяртаюся да адказных: навярніцеся, у адпаведны дзень прыйдзе Божы суд”.


Ушанаваць памяць братоў Цвікевічаў | Новы Час\nУшанаваць памяць братоў Цвікевічаў\nБрэсцкая абласная арганізацыя БСДП хадайнічае аб ушанаванні памяці Аляксандра і Івана Цвікевічаў. Адпаведны зварот накіраваны мясцовым органам улады і адміністрацыю універсітэта з нагоды чарговай гадавіны абвяшчэння Беларускай Народнай Рэспублікі.\nУ звароце да гарадскога выканаўчага камітэта, гарадскога Савета дэпутатаў і адміністрацыі Брэсцкага дзяржаўнага ўніверсітэта сацыял-дэмакраты прыводзяць важкія аргументы. Браты Цвікевічы нарадзіліся і выраслі ў Берасці, тут скончылі мужчынскую гiмназiю (цяпер яе будынак — адзiн з карпусоў Брэсцкага дзяржунiверсiтэта па вуліцы Міцкевіча). Аляксандр Цвікевіч каля 2-х гадоў пасля заканчэння юрыдычнага факультэта Пецярбургскага ўнiверсiтэта працаваў прысяжным павераным у родным горадзе. У студзені 1918 у складзе дэлегацыі Беларуской Народнай Рэспублікі Аляксандр Цвікевіч быў накіраваны на перамовы па падрыхтоўцы Брэсцкага мірнага дагавору.\nДзейнасць Аляксандра і Івана Цвікевічаў была была звязана як з перыядам БНР, так і БССР. Аляксандр Цвікевіч з'яўляецца вядомым беларускім палітычным дзеячам, гісторыкам, філосафам, публіцыстам. Яго брат –доктар Іван Цвікевіч быў сярод тых, хто першым узяўся распрацоўваць беларускую медыцынскую тэрміналогію, ён узначальваў Медыцынскую секцыю Інбелкульта ў БССР.\n“Мы просім разгледзіць пытанне аб усталяванні мемарыяльнай дошкі памяці нашым знакамітым землякам на будынку корпуса Брэсцкага дзяржаўнага ўніверсітэта па вуліцы Міцкевіча, дзе яны атрымоўвалі адукацыю. Звяртаемся таксама з прапановай да гарадскога Савета дэпутатаў надаць адной з вуліц горада Брэста назву братоў Цвікевічаў” – каментуе ініцыятывы старшыня Брэсцкай абласной арганізацыі Беларускай сацыял-дэмакратычнай партыі (Грамады) Ігар Маслоўскі.\nАдышла ў лепшы свет Ганна Вольская. Развітанне заўтра ў Свята-Елісавецінскім манастыры


“Краіна Беларусь” родам з Эўропы: ілюстраваная гісторыя У.Арлова і З.Герасімовіча\n20 красавік 2003, 15:00\nПадобнай кнігі да гэтай пары ў Беларусі папросту не было. Выдатная паліграфія. 320 шырокафарматных старонак. Сьціслыя, даходлівыя тэксты. 2000 ілюстрацыяў, на якіх адлюстраванае тое галоўнае пра Беларусь, што мусім ведаць пра сябе мы і пра нас іншыя. У кнігарнях, нягледзячы на немалы кошт, кніга карыстаецца попытам, і наклад 5000 асобнікаў падаецца не такім ужо і вялікім. “Краіна Беларусь” выразна прэтэндуе стаць бэстсэлерам. У перадачы бяруць удзел аўтары кнігі пісьменьнік Уладзімер Арлоў і мастак Зьміцер Герасімовіч, а таксама гісторык Анатоль Грыцкевіч.\n(Міхась Скобла: ) “І першае маё пытаньне да Ўладзімера Арлова. У прадмове да кнігі “Краіна Беларусь” гаворыцца, што на яе старонках беларуская гісторыя разглядаецца як частка агульнаэўрапейскага руху цывілізацыі. Цяпер часта гаворыцца пра імкненьне Беларусі ў Эўропу. Але ж мы й так у Эўропе, нават у яе цэнтры, і кожны рух Беларусі — на захад, на ўсход, на поўдзень ці на поўнач — належала б разглядаць як эўрапейскі”.\n(Уладзімер Арлоў: ) “Геаграфічным становішчам вызначаецца яшчэ далёка ня ўсё. Беларусь, на жаль, была аванпостам такіх вызначальных для цывілізацыі пэрыядаў як Рэнэсанс і Рэфармацыя. На ўсход ад Беларусі гэтых пэрыядаў не існавала. Таму пра цэнтар Эўропы мы можам гаварыць толькі адносна. Наша кніга падкрэсьлена, грунтоўна і пасьлядоўна адлюстроўвае якраз тыя зьявы, тыя этапы і тых асобаў нашай гісторыі й культуры, якія засьведчылі пра ўлучанасьць Беларусі ў агульнаэўрапейскі цывілізацыйны кантэкст.\nУ кнізе падрабязна разледжаны пэрыяд старажытных беларускіх княстваў, што падкрэсьлівае тысячагадовую традыцыю нашай дзяржаўнасьці. Зьвернута ўвага, што беларускія княствы ні ў чым не саступалі суседнім эўрапейскім дзяржавам узроўнем сваёй культуры. У кнізе гаворыцца пра тое, што ў Вялікім Княстве Літоўскім панавала талерантнасьць, а ўлада манарха была абмежаваная Соймам і Радай, а гарады жылі паводле Магдэбурскага права, асоба мела непараўнана большыя магчымасьці для самарэалізацыі, чым, напрыклад, у нашых усходніх суседзяў.\nЗ мастаком Зьмітром Герасімовічам, які выканаў калясальны аб’ём працы, мы сваёй кнігай імкнуліся сьцьвердзіць, што ў нас, беларусаў, эўрапейская гісторыя, а гэта своеасаблівы пропуск у эўрапейскую будучыню. Я тут не магу не згадаць тых людзей, якія дапамагалі нам у працы: гісторыка Алеся Белага, рэдактара кнігі Зьмітра Санька, шаноўных рэцэнзэнтаў Георгія Штыхава й Анатоля Грыцкевіча, які насупраць мяне й якому я паціскаю з удзячнасьцю руку.\nМушу добрым словам згадаць Сяргея Занкевіча, які на самым пачатку нашай працы прынёс мне ілюстраваную гісторыю Баўгарыі. Яна тады была нам арыенцірам, да якога хацелася дацягнуцца. Але сёньня мне здаецца, што мы пераўзышлі тыя выданьні, якія натхнялі нас на працу. І гэта гонар найперш нашай краіне — Беларусі”.\n(Скобла: ) “Пытаньне да Анатоля Грыцкевіча. У 1995–97 гадах дзяржаўнае выдавецтва “Беларуская энцыкляпэдыя” выдала двухтомавую “Ілюстраваную храналёгію Беларусі”. Дарэчы, таксама 5-тысячным накладам. Якая прынцыповая розьніца паміж гэтымі двума выданьнямі?”\n(Анатоль Грыцкевіч: ) “У тым двухтомавіку выклад падзеяў вельмі сьціслы. Там вельмі кароткія тэксты — адзін-два сказы. Там няма сувязі паміж сюжэтамі, паміж разьдзеламі. Якасьць малюнкаў таксама значна саступае ілюстрацыям, зьмешчаным у кнізе “Краіна Беларусь”. У двухтомавіку ня ўсе значныя гістарычныя даты пададзеныя, не заўсёды яны там правільна пракамэнтаваныя — больш з савецкага гледзішча. “Краіна Беларусь” ахоплівае вялікі гістарычны абсяг: існаваньне ВКЛ, Беларусь у складзе Рэчы Паспалітай, пэрыяд захопу Расеяй, час узнаўленьня нашай незалежнасьці ў 1918-м, абвяшчэньне БНР”.\n(Скобла: ) “А цяпер я хацеў бы, каб да нашай гутаркі далучыўся мастак Зьміцер Герасімовіч, які знаходзіцца з намі на тэлефоннай сувязі. Зьміцер, нядаўна высокапастаўлены чыноўнік зь Міністэрства інфармацыі пахваліўся на БТ, што беларускі Дом друку можа друкаваць любую па якасьці паліграфічную прадукцыю — новае абсталяваньне гэта дазваляе. Чаму ўсё ж друкарню давялося шукаць за мяжой?”\n(Зьміцер Герасімовіч: ) “Якасьць выданьня, дапільноўваньне ўсіх ступеняў друкаваньня патрабуюць вялікай увагі й часу паліграфістаў. Людзі, якія працуюць на дзяржаўным прадпрыемстве, дасканала ня могуць сябе кантраляваць. Гэта была праблема, і я быў вымушаны зрабіць тэндэр. Мяне закідалі факсамі друкары зь Беластоку, зь Літвы, з Масквы, са Славаччыны. Аб’езьдзіўшы іх усіх, я спыніўся на славаках. Гэта было й найтаньней, і найлепш па якасьці. І, як бачыце, прадукт атрымаўся бездакорны”.\n(Скобла: ) “У кнізе “Краіна Беларусь” кідаецца ў вочы Пагоня — наш старажытны герб. Ён паўсюль: на грашах, на рулях гарматаў, на эфэсах палашоў, на фасадах гарадзкіх брамаў і ратушаў і нават на пячатцы Аляксандра Неўскага. А Неўскі тут прычым?”\n(Арлоў: ) “Адзін з расейскіх гісторыкаў Васіль Тацішчаў, які потым, дарэчы. карыстаўся страчаным “Полацкім летапісам”, сьцьвярджаў, што старажытным беларускім гербам спрадвеку быў вершнік зь мячом. Найбольш раньнія выявы Пагоні захаваліся якраз на пячатках Аляксандра Неўскага, які яшчэ Неўскім у той час ня быў. Некаторыя нашы гісторыкі мяркуюць, што на гэтыя пячаткі Пагоня трапіла пасьля 1239 году, калі Аляксандар узяў шлюб з полацкай князёўнай Параскевай, шукаючы ў Полацку падтрымкі ў змаганьні са швэдамі й крыжакамі. Пагоня трапіла ня яго пячаткі ў якасьці своеасаблівага пасагу — цалкам у традыцыях таго часу”.\n(Скобла: ) “На старонках кнігі “Краіна Беларусь” шмат зброі, як старажытнай, музэйнай, так і выкананай сучаснымі майстрамі: дзвюхручныя мячы, баявыя молаты, гарматы, цясакі, ручныя бомбы... Аказваецца, ужо падчас Паўночнай вайны (1700 год) у ншых продкаў была зброя накшталт сучасных гранатамётаў, а беларускія гусары зваліся “крылатымі”. Спадар Анатоль, як адмысловец па 17–18 стагодзьдзях, патлумачце, што гэта за зброя й што гэта загусары?”\n(Грыцкевіч: ) “Вы, відаць, мелі на ўвазе гранатнік. Гэта даволі рэдкая зброя 17 стагодзьдзя. Часьцей прымянялі мушкеты, пісталеты, шаблі й падобнае. Мае продкі, якія служылі ў Слуцкім гарнізоне ажно трыста гадоў, да пачатку 19-га, звычайна карысталіся мушкетамі й пісталетамі. Гранатнікі, паўтаруся, сустракаліся рэдка. Затое ў нас ужо ў той час былі своеасаблівыя кулямёты”.\n(Скобла: ) “На пачатку 18 стагодзьдзя?”\n(Грыцкевіч: ) “Так. Бралі 20–24 мушкетаў, прымацоўвалі іх адзін да аднаго, прыладоўвалі адмысловую ручку, спэцыяльнае прыстасаваньне. І потым, калі коньніца імчалася на шыхт абаронцаў, ручкай круцілі, і адразу ўсе мушкеты выстрэльвалі. Зброя такая называлася куляўрына. Праціўнік нёс вялікія страты. Так што ў нас хапала інжынэрнага розуму і ўмельцаў збройных. А крылатыя гусары прыгожа выглядалі ў атацы. Уявіце — імчыцца конная лава, а ў коньнікаў за плячыма мэталёвыя крылы з розных памераў трубачак. І стаіць такі сьвіст, асабліва калі вецер дзьме, што палохае ўсіх на некалькі кілямэтраў. Гэта можна было б назваць псыхалягічнай зброяй”.\n(Скобла: ) “Краіна Беларусь” — кніга беларускага пазытыву. Гэта заўважаецца выразна. І толькі два партрэты выбіваюцца з кантэксту — Кацярына ІІ і Мураўёў-вешальнік. Няўжо ў гэтай, пазытыўнай, падкрэсьлю, кнізе, нельга было абысьціся бязь іх?”\n(Арлоў: ) “У кнізе ёсьць і выявы Пятра І й другіх расейскіх цароў і князёў. Я лічу, што яны маюць права на існаваньне ў гэтай кнізе. Партрэт можа вельмі шмат сказаць пра свайго героя. Я прапаную чытачам больш уважліва паглядзець на згаданыя табой партрэты. Яны, асабліва партрэт Мураўёва, зьяўляюцца бязьлітаснымі. Да таго ж, паралельна з партрэтамі зьмешчаныя яшчэ больш бязьлітасныя карыкатуры. На адной зь іх Кацярына разам з манархамі Прусіі й Аўстрыі разрываюць мапу Рэчы Паспалітай і цягне да сябе беларускія землі. На другой карыкатуры Мураўёў-вешальнік пададзены ў выглядзе сабакі, якая вартуе шыбеніцу. Я думаю, што такія выявы, тым больш забясьпечаныя адпаведным камэнтаром, павінны былі прысутнічаць у кнізе”.\n(Скобла: ) “А цяпер — голас чытача. Сваімі ўражаньнямі ад кнігі падзеліцца фізык Казімір Янушкевіч”.\n(Янушкевіч: ) “Як сапраўдны фізык, я пачну зь лірыкі. Ёсьць у паэткі Ірыны Багдановіч радкі: “Кожнаму з нас патрэбна маленькая ціхая гавань, дзе не мяняюць на срэбра ні ганьбу тваю, ні славу”. Для нас краіна Беларусь і ёсьць той ціхай гаваньню. Кніга праўдзіва і даступна адлюстроўвае побыт, падзеі, якія адбываліся на нашай зямлі. Адлюстроўвае веліч яе і заняпад. Наша гісторыя ня раз перараблялася пад інтарэсы акупацыйных уладаў. Хацелася, каб аўтары падобных кніг пашырылі гістарычны экскурс у больш блізкія нам часы. Чаму аўтары спыніліся на 1918 годзе?”\n(Скобла: ) “І сапраўды, Уладзімер, чаму?”\n(Арлоў: ) “25 сакавіка 1918 году беларусы зноў сталі дзяржаўным народам. У нашай гісторыі пачалася новая эра. На маю думку, менавіта з гэтай даты й пачалося ў нас 20 стагодзьдзе. Гэтае стагодзьдзе й яго працяг вымагаюць іншай кнігі”.\n(Скобла: ) “Беларускія чыноўнікі, асабліва сярэдняга роўню — старшыні аблвыканкамаў, райвыканкамаў — рэдка ўжываюць слова “краіна” ў дачыненьні да Беларусі. Часьцей — “рэспубліка”, як звыклі за савецкім часам. Выданьні накшталт кнігі “Краіна Беларусь” могуць зьмяніць сьветапогляд гэтых людзей, зрабіць яго беларускацэнтрычным? Ці гэта справа безнадзейная, і павінны прыйсьці новыя, больш маладыя людзі?”\n(Грыцкевіч: ) “Трэба, каб прыйшлі больш маладыя. Але я думаю, што “Краіна Беларусь” падкажа тым, хто звык называць нашу краіну рэспублікай, што гэта не савецкая рэспубліка, адна зь пятнаццаці, а што гэта самастойная й незалежная дзяржава”.\n(Скобла: ) “Нягледзячы на тое, што кніга “Краіна Беларусь” усяго некалькі дзён у продажы, яе шмат хто пасьпеў набыць і прачытаць. Вось думка паэта Андрэя Хадановіча”.\n(Хадановіч: ) “Кніга прыемна ўражвае, як толькі возьмеш у рукі й памацаеш, — важкая, прыгожая, вельмі якасныя, сымпатычныя ілюстрацыі. Я б гэта ўсё назваў — “Музэй Беларусь”. Разгортваеш кніжку і трапляеш у экспазыцыю. Што праўда, ад першых старонак крышачку зьдзіўляюць пагрозьлівыя нэандэртальцы з дубінамі. А можа, гэта заканамерна. Можа, наяўнасьць нэандэртальцаў ёсьць формай кампэнсацыі за адсутнасьць 70-ці савецкіх гадоў, бо кніжка абрываецца, як ужо тут казалі, абвяшчэньнем БНР. Гэтая кніга — добры ўдар у нашую размытую нацыянальную сьвядомасьць. Варта час ад часу людзям нагадваць, што наша краіна — Беларусь. Я спадзяюся, што наклад 5000 асобнікаў разыдзецца, і спатрэбіцца яшчэ”.\n(Скобла: ) “Выступаючы нядаўна перад парлямэнтам, Аляксандар Лукашэнка, як відно, шчыра, прызнаўся: “Ну, ня ведаю я, у чым яна, нацыянальная ідэя. Калі ведаеце — падкажыце”. Мне здаецца, што добрай падказкай была б кніга “Краіна Беларусь”. Я памятаю, як кнігу Арлова і Сагановіча “Дзесяць вякоў беларускай гісторыі” маладафронтаўцы разносілі па пастарунках для міліцыянтаў. Дык мо варта й на гэты раз праявіць дабрачыннасьць і падараваць “Краіну Беларусь” кіраўніку краіны?”\n(Арлоў: ) “Я б толькі вітаў акцыю, прапанаваную табой. Мы ж з Аляксандрам Рыгоравічам Лукашэнкам у пэўным сэнсе калегі — ён таксама атрымаў гістарычную адукацыю. Думаю, яму цікава было б пазнаёміцца з гэтай кнігай. А што да пошукаў нацыянальнай ідэі, то я для сябе даўно сфармуляваў гэткую трыяду. Беларуская нацыянальная ідэя — гэта беларускае сьветабачаньне, сьветаразуменьне і сьветаўяўленьне. Наша кніга разглядае Беларусь як частку Эўропы, і таму ў гэтай трыядзе слова “беларускае” можна замяніць на “эўрапейскае”.\n(Грыцкевіч: ) “Нацыянальная ідэя палягае на добрым веданьні нацыянальнай беларускай гісторыі, нескажонай, а той, якая якраз і ёсьць у кнізе “Краіна Беларусь”. Палягае на валоданьні й карыстаньні беларускай мовай і, самае галоўнае, на адстойваньні незалежнасьці Беларусі”.\n(Скобла: ) “А апошняе пытаньне. Кніга “Краіна Беларусь” яўна прэтэндуе, каб яе пераклалі на замежныя мовы. Ці плянуецца гэта зрабіць і тым самым сказаць сьвету пра Беларусь самае галоўнае?”\n(Арлоў: ) “Так, ёсьць такія пляны. Але мы з выдаўцамі займаем прынцыповую пазыцыю, каб расейскі пераклад (напэўна, ён зьявіцца першым) выйшаў у сьвет пасьля таго, як знойдзе свайго чытача ўвесь 5-тысячны наклад кнігі”.


«Гэта подласць». Дачка расійскага акцёра Машкова, прыхільніка Пуціна, выказалася пра бацьку\n08.05.2022 / 17:32\nМарыя Машкова — расійская актрыса, якая апошнія гады жыве ў Амерыцы. Яе бацька, вядомы акцёр Уладзімір Машкоў, актыўна падтрымлівае дзейную ўладу ў Расіі. Ён выступаў на мітынгу ў «Лужніках», павесіў Z на тэатры, якім кіруе. У інтэрв'ю Юрыю Дудзю дачка разважае, чаму бацька так сябе паводзіць.\nМарыя Машкова. Скрыншот: ютуб-канал «Вдудь»\nЯна расказала, што здымалася ў праекце пра Другую сусветную вайну для тэлеканала «Расія». Але калі пачалася вайна, вырашыла, што вяртацца да гэтых здымак не будзе.\nМарыя тлумачыць, чаму не стала маўчаць.\n«Мяне падтрымаў вельмі [сацыёлаг] Грыгорый Юдзін, які патлумачыў, у чым сутнасць прапаганды.\nСутнасць прапаганды не ў тым, каб кагосьці ў чымсьці пераканаць, а ў тым, каб зматываваць цябе нічога не рабіць. Любая пасіўнасць — і мы скатваемся ў таталітарны рэжым. Я не ведаю, ці мы ўжо скаціліся, але едзем з горачкі, нават без картонкі пад с**кай».\n«Я не згодная з татам. Тое, што ён цяпер падтрымлівае, — гэта подласць. І тое, чым ён цяпер займаецца, — гэта подласць, і тое, як ён дазваляе сабе камунікаваць з людзьмі, — гэта подласць. Але пры гэтым я яго вельмі люблю, і гэта мой тата», — кажа актрыса.\nУладзімір Машкоў у «Лужніках» на мітынгу 18 сакавіка 2022 года. Скрыншот: Першы канал\nЯна згадвае нядаўнюю размову з бацькам па тэлефоне.\n«У гэтай размове ён мне сказаў тэрмінова вяртацца, браць дзяцей. Ён вельмі намагаўся пачуць мяне, я намагалася пачуць яго. Ён задаваў мне пытанні, я задавала пытанні. Спрабавала зразумець, што ён думае. Я пытала, хто пачаў вайну, дзе нацысты, расказвала пра свой вопыт ва Украіне. Мы адно аднаго не зразумелі, але апошняе, што я ад яго пачула: «Маша, я цябе люблю». Я калі пабачыла ягоны выступ [на Лужніках] — проста спалохалася за яго. Я спалохалася: што будзе, калі рускія людзі даведаюцца праўду, што будзе канкрэтна з ім, з маім татам?»\n«Любы поспех такога маштабу — гэта, канешне, выпрабаванне і сур’ёзная спакуса. Мне здаецца, што ён згубіў людзей, якія маглі яму сказаць: «Валодзя — тармазі!» — разважае Марыя Машкова.\nЯна лічыць, што яе бацька шчыра верыць у тое, што кажа.\n«Я ведаю, які ён гарачы чувак. Калі гэта так, гэта надзвычай трагічная гісторыя. Калі ён даведаецца праўду — будзе вельмі балюча. Я не магу сабе ўявіць, што гэта ўгода з сумленнем, тады зусім сумна, я моцна расчаруюся, калі гэта ўгода».\nШто, калі ў будучым судзіць будуць не толькі Пуціна, але і тых, хто дапамагаў у распаўсюдзе прапаганды, у тым ліку Машкова?\n«У мяне ўзнікла пытанне, што магу я, як дачка, якая мае складаныя адносіны з бацькам, але якая яго любіць, зрабіць для яго, калі гэта спатрэбіцца. Я высветліла дзве рэчы. Першае — калі ў мяне будзе пашпарт ЗША, я змагу падаць дакументы на ўз’яднанне з сям’ёй і забраць тату, калі ён захоча. Ну, канешне, калі яму дазволяць уз'яднацца пры такіх абставінах.\nА другі варыянт… Я ўявіла: дапусцім, у Расіі рэвалюцыя. Нехта іншы прыходзіць, і выводзяць у Маскве людзей, якія адказвалі за прапаганду і за страшныя літары на тэатры. Я ўявіла, што я магу проста прыехаць і сказаць: «Хлопцы, ну ва ўсіх былі сваякі, якія заблыталіся, давайце будзем лепшымі за папярэднікаў».\nГэта, мабыць, уяўленні дачкі аб ідэальным свеце, я разумею, але шукаю варыянты, як магу».\nАктрыса дапускае думку, што можа больш не вярнуцца ў Расію.\n«Проста думаю, як Бродскага не пусцілі на пахаванне да мамы. Пра бабулю думаю, пра дзядулю».


МЗС БЕЛАРУСІ ЗАЯЎЛЯЕ, ШТО КАНСУЛЬТАЦЫІ З АБСЭ ІДУЦЬ. ДЗЕЙНЫ СТАРШЫНЯ АБСЭ ГЭТА НЕ ПАЦЬВЯРДЖАЕ\nНа сёньняшнім брыфінгу ў Міністэрстве замежных справаў я папрасіў ягонага прэсавага сакратара Паўла Латушку адказаць на пытаньне: ці адбываюцца зараз тыя перамовы ці кансультацыі пра далейшы лёс групы АБСЭ ў Менску, пра якія дамовіліся ў Нью-Ёрку міністры замежных справаў Беларусі й Партугаліі?\n(Латушка: ) “Так, я магу пацьвердзіць, што кансультацыі йдуць на ўзроўні пастаянных прадстаўнікоў Беларусі й Партугаліі ў АБСЭ. Учора пастаянны прадстаўнік Беларусі ў АБСЭ пасол Віктар Гайсёнак сустрэўся з прадстаўнікамі сакратарыяту Арганізацыі і дзейнага старшыні арганізацыі. Пазыцыя беларускага боку заўсёды была даволі дакладна выкладзеная: беларускі бок не адмаўляе прысутнасьці АБСЭ ў краіне, аднак гэтая прысутнасьць павінна быць празрыстай і зразумелай ураду краіны”.\nАднак прэсавы сакратар партугальскага прадстаўніцтва ў АБСЭ Антоніў Капінья гэта не пацьвердзіў:\n(Капінья: ) “Я ня маю ніякае інфармацыі й не магу пацьвердзіць ніякія перамовы. Пазыцыя Партугаліі палягае ў тым, што яна чакае, калі ўлады Беларусі выйдуць з канкрэтнымі прапановамі. Ёсьць намеры — калі ня будзе нікага разьвіцьця — падняць гэтае пытаньне на наступнай Сталай радзе”.\nСпадар Капінья дадаў, што на сёньняшнім паседжаньні Сталае рады АБСЭ беларускае пытаньне прадстаўнікі дзейнага старшыні не закраналі.\nА прэсавы сакратар беларускага МЗС Павал Латушка сёньня агучыў таксама пазыцыю Беларусі наконт рашэньня Эўрапейскае камісіі ўхваліць далучэньне 10 новых дзяржаваў да Эўразьвязу. Сярод гэтае дзясяткі ёсьць суседнія краіны — Латвія, Літва й Польшча. На просьбу даць ацэнку гэтаму рашэньню прэсавы сакратар МЗС адказаў гэтак:\n(Латушка: ) “Мы ўсе разумеем, што гэта будзе толькі першы этап, а менавіта прыняцьце палітычнага рашэньня. Што тычыцца рэальнага эканамічнага збліжэньня — тут можам гаварыць аб абслугоўваньні адзінай валюты, банкаўскай сфэры ды іншых пытаньнях — гэты працэс будзе працяглым”.\nПаводле спадара Латушкі, Беларусь вельмі ўважліва сочыць за ўсімі працэсамі эўрапейскае інтэграцыі, улучна з пашырэньнем Эўразьвязу, паколькі гэта будзе мець уплыў на беларускую эканоміку.\nЭканамічнае абгрунтаваньне МЗС бачыць і ў затрыманьні нямецкімі ўладамі супрацоўніцы беларускае службы Радыё Свабода Натальлі Судлянковай. На маю просьбу пракамэнтаваць гэтае затрыманьне Павал Латушка адказаў:\n(Латушка: ) “МЗС Беларусі пакуль нічога не вядома аб затрыманьні, але магу адзначыць, што калі нямецкія ўлады вырашылі задаволіць просьбу беларускага боку, значыць, для гэтага былі падставы. Ніякай палітыкі ў затрыманьні згаданай асобы нямецкімі ўладамі мы ня бачым”.


Пад Бабруйскам на пленэр ізноў сабраліся керамісты з розных краін свету\nХто лепiць лепей\nОпубликовано: 17.08.2016 19:20:45\nБаза адпачынку ля вёскі Вербкі Бабруйскага раёна зноў стала месцам прыцягнення майстроў-керамістаў з розных краін свету. Чатырнаццаты міжнародны пленэр «Арт-Жыжаль» сабраў васемнаццаць мастакоў з Беларусі, Расіі, Украіны, Латвіі, Малдовы, Славакіі, Эстоніі. На гэты раз свае шэдэўры керамісты вырашылі прысвяціць экалогіі, стан якой хвалюе кожнага сучаснага чалавека.\n— Да паслуг аўтараў — некалькі земляных печаў і ганчарных станкоў. Зроблены яны па старажытных тэналогіях нашых продкаў яшчэ некалькі год таму. Дзеля надзейнасці печы на зіму кансервуюцца, а ў час пленэру адкрываюцца зноў, — адзначыў кіраўнік упраўлення ідэалагічнай работы, культуры і па справах моладзі Бабруйскага гарвыканкама Мікалай Балюк.\nІнтарэсы і творчыя ідэі керамістаў разнастайныя: адны пра крохкасць жыцця нагадалі з дапамогай вытанчаных ваз, другія пацверджаннем сваёй філасофіі выбралі драконаў, трэція спыніліся на стварэнні папулярнага зараз Пікачу. А мастацкі кіраўнік пленэру, бабруйскі кераміст Валерый Калтыгін за аснову ўзяў тэму чысціні ракі. Яго скульптура — сімвалічная кансервавая банка, якую неахайныя турысты выкідваюць у вадаёмы. Працаваць майстры будуць да 25 жніўня, пасля чаго іх выніковая выстава традыцыйна адкрыецца ў Бабруйскім мастацкім музеі. Дарэчы, за час існавання пленэру гліняных экспанатаў набралася столькі, што Мікалай Балюк не выключае адкрыцця ў горадзе і музея керамікі. Папаўняць яго экспазіцыю будзе чым: папулярнасць «Арт-Жыжаля» год ад году толькі расце.\nФото Таццяны СТАЛЯРОВАЙ


25 студзень 2021, 22:22\nСёньня ў Менскім гарадзкім судзе былі паказаныя два відэа, за якія блогеру Паўлу Сьпірыну выставілі абвінавачаньне за «наўмысныя дзеяньні, накіраваныя на распальваньне сацыяльнай варожасьці паводле сацыяльнай прыналежнасьці» (130-ы артыкул Крымінальнага кодэксу).\nГэта фільм «Грань. 2019» пра наркагандаль у Беларусі і відэаблог «Жудасная таямніца генпракурора Беларусі. Карт-блянш на садызм», агляд па падзеях 9 жніўня і ролі ў іх былога генпракурора Канюка.\nПаводле абвінавачаньня, пасьля публікацыі на ютубе Сьпірын разьмясьціў у «Аднаклясьніках» спасылку на фільм «Грань. 2019» «наўмысна, для захоўваньня, распаўсюду, публічнай дэманстрацыі і магчымага капіяваньня неабмежаванай колькасьцю асобаў».\nГэты фільм рашэньнем суду Цэнтральнага раёну 21 кастрычніка 2019 году прызнаны экстрэмісцкім матэрыялам «у частцы распальваньня сацыяльнай варожасьці альбо розьні адносна супрацоўнікаў цэнтральнага апарату МУС і дзяржслужачых, пракурораў, судзьдзяў, дэпутатаў».\nФільм працягласьцю 31 хвіліна 14 сэкундаў прагледзела ня менш за 313 тысяч 800 карыстальнікаў, якія пакідалі водгукі, што «падзялялі нэгатыўныя ідэі аўтара» адносна чыноўнікаў.\nВідэаблог «Жудасная таямніца генпракурора Беларусі. Карт-блянш на садызм» працягласьцю 18 хвілін 41 сэкунду Сьпірын разьмясьціў 22 жніўня 2020 году. Паводле высновы экспэртаў, ён зьмяшчае выказваньні «Людзі цяпер задаюць мне вельмі многа пытаньняў адкуль у амапаўцаў такая зьвярыная неймаверная жорсткасьць», «Як можна згвалціць чалавека дубінкай, а потым прымушаць гэтую дубінку аблізваць», «Як можна калечыць людзей так, каб потым гэта прыводзіла да ампутацыі канцавін, то бок амапаўцы, якія на загад генэралаў білі і калечылі людзей, рабілі гэта не за ідэю: адны рабілі гэта дзеля жыльля, іншыя для задавальненьня сваіх садысцкіх схільнасьцяў». Гэтыя і іншыя выказваньні маюць нэгатыўную ацэнку супрацоўнікаў АМАПу. Відэа паглядзелі ня менш за 632 тысячы карыстальнікаў.\nПаўла Сьпірына затрымалі 4 верасьня, праз тры дні выпусьцілі і праз паўтара дня зноў затрымалі 9 верасьня, пасьля таго, як ён апублікаваў новы відэаблог.\nСьпірын заявіў, што не прызнае сваёй віны. Ён абурыўся, што пракуратура яшчэ да рашэньня суду назвала яго «асобай, якая ўчыніла злачынства». Таксама ён адмовіўся ад адваката. Ён сказаў, што сам мае сярэднюю спэцыяльную юрыдычную адукацыю, скончыў тэхнікум бізнэсу і права. Ён заявіў хадайніцтва аб выкліку ў суд сьведак юрыста Васіля Бельмача, Віталя Шышлова, якога пры затрыманьні пасьля выбараў «ня толькі білі, прытаплялі ў вадзе, распылялі ў твар газ», цяпер яго ўтрымліваюць у СІЗА.\n«Сьведка гатовы даць паказаньні на ўсю краіну, як адзін зь сілавікоў выкарыстоўваў супраць хлопца кукурузны кіях для самых гнюсных, мярзотных мэтаў», — сказаў Сьпірын.\nЁн папрасіў выклікаць у суд Паўла Аўчарова, які цяпер утрымліваецца ў СІЗА № 1 і гатовы расказаць, як амапаўцы ня толькі зьбівалі яго і іншых людзей, але ён бачыў «як амапавец укалоў нажом чалавека, які не супраціўляўся».\nПаводле Сьпірына, яго вінавацяць у тым, што ён несправядліва даў нэгатыўную ацэнку сілавікам, а гэтыя сьведкі пацьвярджаюць яго пазыцыю.\nДзяржаўны абвінаваўца выказаўся супраць выкліку сьведак Аўчарова і Шышлова. Судзьдзя вырашыла задаволіць хадайніцтва часткова, адмовіла ў выкліку сьведак Шышлова і Аўчарова, «пакуль не ўдакладніць месца іх знаходжаньня».\nСьпірын папрасіў далучыць да справы заяву Паўла Аўчарова, настаўніка менскай гімназіі № 19. Дзяржаўны абвінаваўца выступіў супраць, і судзьдзя яго падтрымала, «паколькі на гэтай стадыі хадайніцтва аб выкліку Аўчарова ў якасьці сьведкі адхіленае».\nСьпірын таксама зрабіў скаргу на дзеяньні дзяржаўнага абвінаваўцы. Ён назваў незаконным уключэньне ў доказ яго віны рашэньне Цэнтральнага суду Менску аб прызнаньні фільму «Грань» экстрэмісцкім матэрыялам.\n«Суд прызнаў мой фільм экстрэмісцкім часткова. Гэта было зроблена па заяве галоўнай управы ў наркакантролі і процідзеяньні гандлю людзьмі цэнтральнага апарату МУС. Да гэтага мяне выклікалі ў цэнтральны апарат МУС, дзе я даў разгорнутае тлумачэньне аб фільме «Грань», — сказаў блогер.\nЁн сказаў, што яму не паведамілі пра месца і час разгляду справы, але ён нават у рашэньні суду «ніяк не фігуруе» і цяпер пазбаўлены права абскардзіць гэтае незаконнае рашэньне. Павал Сьпірын лічыць, што гэтае рашэньне суду ня мае дачыненьня да справы, бо матэрыялы заносяцца ў рэспубліканскі экстрэмісцкі сьпіс выключна для прыцягненьня асобы да адміністрацыйнай адказнасьці за распаўсюд такіх матэрыялаў.\nСуд далучыў гэтую скаргу да справы.\nТаксама Павал Сьпірын папрасіў вярнуць арыштаваныя рэчы, якія яму не належалі, уладальніку. Ён сказаў, што відэа былі зробленыя, як адзначаецца ў справе, з дапамогай «неўстаноўленых прылад».\n«Вырашыў правесьці праверку аб былым генпракурору Канюку»\nПавал Сьпірын патлумачыў, чаму вырашыў стварыць свой відэаблог «Жудасная таямніца генпракурора Беларусі. Карт-блянш на садызм».\nЁн сказаў, што 9 жніўня 2020 году пайшоў на ўчастак для галасаваньня. Калі ўчасткі зачыніліся, каля 500 чалавек засталіся, каб дачакацца вынікаў галасаваньня. Але замест старшыні камісій з вынікамі галасаваньня да школы пад’ехалі аўтазакі.\n«Наступныя тры дні былі днямі вакуўму, інфармацыі было мала, было ясна, што людзей білі, прычым ня так, як у 2010 годзе, а больш жорстка, — сказаў відэаблогер. — Тое, што расказалі мне людзі і што я ўбачыў у ютубе, было фактычным разьвязваньнем грамадзянскай вайны: страляніна, удары дубінкамі па ляжачых людзях, крыкі, жах». Паводле Сьпірына, дэструктыўныя, прапагандысцкія рэсурсы пачалі разгойдваць сытуацыю замест таго, каб паспрабаваць усё супакоіць. Яго ўразіла вялая рэакцыя Генэральнай пракуратуры Беларусі на заявы грамадзян аб перавышэньні службовых паўнамоцтваў.\n«Тады я вырашыў у рамках дзейнага заканадаўства правесьці праверку аб былым генпракурору Канюку, — сказаў блогер. — Па матэрыялах праверкі было дакладна ўстаноўлена, што ў студзені 2004 году сын генпракурора пасьля размовы з бацькам прапаў, а праз два тыдні цела няшчаснага хлопца знайшлі ў лесе замёрзлым. Супаставіўшы гэты і іншыя факты, я меркаваў, што генпракурор Канюк стаў ахвярай шантажу нейкага больш уплывовага чалавека».\nПавел Сьпірын сказаў, што яго хочуць асудзіць, але ён не вінаваты.\n«Мяне цяпер спрабуюць абвінаваціць нібыта ў распальваньні сацыяльнай варожасьці, гэта хлусьня. Я ніколі не спрабаваў нічога распальваць. Павал Сьпірын у сваіх відэа заўсёды выкарыстоўваў толькі абгрунтаваную крытыку. Павал Сьпірын распаўсюджвае толькі крытыку, і нічога больш», — сказаў блогер.\n«За свабоду гэтых дзяцей я гатовы заплаціць уласнай»\nПавел Сьпірын расказаў чаму вырашыў стварыць фільм «Грань» пасьля таго, як зьвіўся антынаркатычны дэкрэт Лукашэнкі. Ён некалькі гадоў назіраў за сытуацыяй з наркотыкамі ў краіне, і ў яго пачало складвацца ўражаньне, што «людзі і буйныя чыноўнікі жывуць у розных рэальнасьцях», яго абурылі жорсткія прысуды непаўналетнім, якія ён расцэньвае «як зьнішчэньне ў чалавеку ўсяго чалавечага».\nЁн выказаў надзею, што «дзяцей нарэшце перастануць гнаіць у турмах і ў іх зьявіцца шанец на нармальнае жыцьцё».\n«Калі ўжо лёс так вырашыў, то за свабоду гэтых дзяцей я гатовы заплаціць сваёй уласнай свабодай», — сказаў ён.\nБлогер спаслаўся на Крымінальны кодэкс, дзе гаворыцца, што перасьлед грамадзян за крытыку караецца пазбаўленьнем волі на тэрмін да 4 гадоў.\n«Я не абражаю, не паклёпнічаю і не ўчыняю іншых злачынстваў, то нават жорсткая крытыка — гэта маё поўнае і законнае права. Калі прымусіць замаўчаць усіх актыўных людзей краіны, тады будзе поўная дэградацыя. Бо ня будзе каму сказаць жорсткую, горкую, але праўду. У маім дакумэнтальным фільме няма складу злачынства. Гэта проста жорсткая крытыка, безь яе немагчымае разьвіцьцё краіны. У тым месцы, дзе прымушаюць маўчаць праўду, свой рот адкрывае хлусьня».\nЯк рэагавалі людзі?\nПаўла Сьпірына трымалі ў клетцы, пад аховай сямі супрацоўнікаў міліцыі, у журналістаў яны праглядалі пасьведчаньні. Прысутныя ў залі ў перапынку зьвярталіся да Сьпірына: «„Маці 328“ з табой!», «Трымайся!», «Уся Беларусь з табой!», «Ты адстойваеш нашы інтарэсы!»\nПерад пачаткам працэсу ля будынку суду ўтварылася чарга з ахвочых трапіць на працэс. Але заля была малая і трапіць змаглі ня ўсе, нягледзячы на абурэньні прысутных і просьбы перанесьці працэс у большую залю.


krupki.kasciol.by - Святы Ружанец\nЯк маліцца на ружанцы?\nЗвычайна Ружанец пачынаецца ўступнымі малітвамі, якія гаворацца на крыжыку і пяці першых пацерках. Перажагнаўшыся крыжыкам і кажучы У імя Айца..., гавораць, трымаючы крыжык, Веру ў Бога Айца..., затым на першай пацерцы – Ойча наш..., на трох наступных – тры Вітай, Марыя... і на пятай – Хвала Айцу....\nРужанец складаецца з чатырох частак, у кожную з якіх уваходзяць пяць таямніцаў. У кожнай таямніцы на першай асобнай пацерцы гаворыцца Ойча наш..., на дзесяці змацаваных разам пацерках – дзесяць Вітай, Марыя..., і на наступнай, асобнай пацерцы – Хвала Айцу і Сыну...\n«О Марыя, без граху першароднага зачатая, маліся за нас, хто ў Цябе паратунку шукае!»\nНа гэтай жа пацерцы гаворыцца і малітва, якую прасіла дадаваць пасля кожнае дзесяткі Маці Божая падчас свайго аб'яўлення ў Фаціме:\n«О мой Езу, прабач нам грахі нашыя, захавай нас ад агню пякельнага, правядзі ўсе душы на неба і дапамажы асабліва тым, каму найбольш патрэбна Твая міласэрнасць».\nНа гэтай жа пацерцы гаворыцца таксама і Ойча наш... наступнай таямніцы.\nНа пачатку кожнай таямніцы звычайна прыгадваем яе сэнс і разважаем аб жыцці Езуса і Марыі. Разважанне – найважнейшы момант Ружанца. Без яго Ружанец падобны да цела без душы. Адгаворваючы Ружанец без разважанняў, мы часта ператвараем яго ў паўтарэнне слоў. Ёсць розныя спосабы разважання таямніцаў Ружанца. Напачатку можна разважаць, дапамагаючы сабе тэкстамі, пададзенымі ніжэй. Пазней, глыбей асягнуўшы Ружанец, можна абапірацца на ўласныя рэфлексіі.\nНараджэнне Збаўцы нашага Езуса Хрыста\nАбвяшчэнне Валадарства Божага і заклік да навяртання\nМалітва Езуса Хрыста ў Садзе Аліўным\nУкрыжаванне і смерць Езуса на крыжы


У Празе ўшанавалі памяць эмігрантаў – ахвяраў СМЕРШу\n11 травень 2007, 20:23\nВячаслаў Ракіцкі, Прага Сёньня ў Празе адбылося ўшанаваньне памяці расейскіх, украінскіх і беларускіх эмігрантаў у Чэхіі, якія ў 1945 годзе, адразу ж пасьля перамогі над нацысцкай Нямеччынай, сталі ахвярамі савецкай контравыведкі. У жалобнай цырымоніі на Альшанскіх могілках узялі ўдзел прэзыдэнт Чэскай рэспублікі Вацлаў Клаўс, сябры ўраду, парлямэнту, нашчадкі закатаваных у ГУЛАГу.\nКожны год 11 траўня на Альшанскія могілкі прыходзяць нашчадкі першых эмігрантаў – ахвяраў СМЕРШу, прадстаўнікі ўладаў і грамадзкасьці Чэхіі, каб ушанаваць іх памяць. Ініцыятарамі – грамадзкае аб’яднаньне “Они были первыми”, якое паўстала пасьля Аксамітнай рэвалюцыі і якое мае на мэце захаваць памяць пра эмігрантаў – ахвяраў тэрору.\nВацлаў Клаўс у часе цырымоніі ўшанаваньня памяці ахвяраў пасьляваенных сталінскіх рэпрэсій у Чэхаславаччыне\nКіраўнік аб’яднаньня, адзін з нашчадкаў эмігрантаў першай хвалі Уладзімір Быстроў сёньня ў часе цырымоніі падараваў чэскаму прэзыдэнту сваю кнігу “Праваднік імпэрыі зла”, у якой сабраныя матэрыялы пра лёсы тысячаў загіблых і зьніклых у савецкіх лягерах расейцаў, украінцаў, беларусаў.\nСтаршыня арганізацыі “Яны былі першымі” У.Быстроў уручае прэзыдэнту В.Клаўсу кнігу “Праваднік імпэрыі зла”\nЦырымонія пачалася з урачыстага ўскладаньня кветак да мэмарыяльнай бронзавай шыльды, якая ў 1995 годзе была ўсталяваная на праваслаўным храме Усьпеньння Багародзіцы зь ініцыятывы аб’яднаньня “Они были первыми” і коштам чэскіх уладаў.\nВянкі ўскладаліся ад парлямэнту, ураду, грамадзкіх арганізацыяў Чэхіі, вэтэранскіх арганізацыяў. Ваенны аркестар выканаў Дзяржаўны гімн Чэхіі.\nВыступоўцы – прэзыдэнт Чэхіі Вацлаў Клаўс, намесьнік старшыні Сэнату Чэхіі Іржы Лішка і Ўладзімір Быстроў – гаварылі пра тое, што гэта была б сапраўдная трагедыя, калі б сучасьнікі забылі тых людзей, і падкрэсьлівалі, што ў дэмакратычнай Чэхіі яны ня будуць забытыя.\nУ часе свайго выступу Ўладзімір Быстроў паведаміў, што настаяцель праваслаўнай царквы не дазволіў прэзыдэнту Чэхіі зайсьці ў храм. Вацлаў Клаўс у адказ дыпляматычна выказаў зьдзіўленьне з нагоды гэтага непаразуменьня.\nПасьля цырымоніі прэзыдэнт Чэхіі меў гутарку з журналістамі. На пытаньне, чаму ён ужо ня першы раз 11 траўня прыходзіць на Альшанскія могілкі, Вацлаў Клаўс адказаў:\n“Мы спрабуем не забыць гісторыю, а гэтая частка гісторыі была ў апошнія 50-60 гадоў цалкам забытая. Я дзякую тым людзям, якія пачалі рэабілітацыю гэтага пытаньня. І сваёй прысутнасьцю тут, і сваёй прамовай я хачу падкрэсьліць яго важнасьць. Вельмі істотна, што гэта адбылося адразу ж пасьля перамогі над нацызмам. Я думаю, гэта быў першы прыклад у Чэхіі, калі пачалі дзейнічаць мэтады сталінізму і камунізму, а бальшыня людзей у краіне не ўсьведамляла, што адбываецца. Сёньня людзі ў посткамуністычных краінах шмат ведаюць пра ГУЛАГ, але гэтая старонка яшчэ ня ёсьць шырока вядомай”.\nУ сёньняшняй жалобнай цырымоніі ня бралі ўдзелу прадстаўнікі дыпляматычных місіяў Расеі, Украіны і Беларусі.\nУцёкі ад бальшавіцкага тэрору ў Чэхаславаччыну пачаліся на пачатку 20-х гадоў. Чэхаславаччына дала ня толькі тысячам і тысячам гэтых людзей палітычны прытулак, але і стварыла ўсе ўмовы для іхнага паўнавартаснага інтэлектуальнага і нацыянальнага жыцьця. У 1925 годзе на іхныя сродкі на Альшанскіх могілках быў збудаваны храм Усьпеньня Багародзіцы. Два дзесяцігодзьдзі гэтыя людзі мелі спакойнае жыцьцё ў дэмакратычнай краіне. Затым – гады нацысцкай акупацыі. А ўжо праз два дні пасьля завяршэньня другой усясьветнай вайны ў Чэхаславаччыне савецкія спэцслужбы пачалі хапун. Праводзілася апэрацыя для ліквідацыі эліты расейскай, украінскай і беларускай эміграцыі. Найперш навукоўцаў, літаратараў, былых дыпляматаў і вайскоўцаў, настаўнікаў арыштоўвалі і высылалі ў савецкія лягеры, дзе бальшыня зь іх загінулі ці зьніклі.\nЖахлівыя дні перажыла тады і сям’я знанай беларускай паэткі Ларысы Геніюш і доктара Івана Геніюша. Вось што піша паэтка ва ўспамінах:\n“Пад наш вялікі дом прыехаў грузавік з “асвабадзіцелямі”, і салдаты пад нашымі вокнамі трымалі расьцягнутыя брэзэнты, а начальнікі званілі. Але пад наш дом сышлася ўся часьць горада, дзе мы жылі, увесь квартал і паднялі крык, што не аддадуць “пані дактарову” (жонку доктара), што мы іх людзі, харошыя людзі”.\nЗ дапамогай чэскіх сяброў сям’я Геніюшаў зьвярнулася да прэзыдэнта Чэхаславаччыны, да амэрыканскага пасла ў Празе. І нават пры тым, што сям’я мела чэхаславацкае грамадзянства, гэта толькі адцягнула арышт Геніюшаў усяго на тры гады...\nНа Альшанскіх могілках у Празе знайшлі свой апошні спачын сотні эмігрантаў з былога СССР. Тут знаходзяцца і магілы прэзыдэнтаў Рады БНР Пётры Крэчэўскага і Васіля Захаркі, сьпевака Міхася Забэйды-Суміцкага, іншых беларусаў.\nЯк сказаў у часе сёньняшняй цырымоніі намесьнік старшыні Сэнату парлямэнту Чэхіі Іржы Лішка, тысячы расейцаў, украінцаў, беларусаў – былых грамадзянаў савецкай імпэрыі – набылі другую радзіму ў дэмакратычнай Чэхаславаччыне.\n(Фота аўтара. Рэпартаж падрыхтаваны з удзелам Аксаны Пэленскай, Прага)


Пульс АПК Бераставіцкага раёна — Берестовица. Берестовицкий район. Берестовицкая газета\n30.08.2011 10.08.2019 irina831Комментарии on Пульс АПК Бераставіцкага раёна\nБудзем з грэчкай, будзем з просам. На 29 жніўня грэчкі ў раёне абмалочана 21%. А па ўраджайнасці гэтай каштоўнай культуры Бераставіцкі раён на першым месцы ў вобласці – 21,5 цэнтнера з гектара. Добра папрацавалі нашы земляробы. Так трымаць! Урадзіла і проса. Убралі яго 60%. Ураджайнасць 63,3 цэнтнера з гектара. Абагнаў нас па гэтаму паказчыку толькі Мастоўскі раён – там 78,8. Каб яшчэ гэтыя крупы ды і нядорага можна было б набыць на традыцыйным восеньскім кірмашы! З асабліва пільных работ, а такімі можна лічыць усе ў сельскай гаспадарцы, хочацца выдзеліць сяўбу азімых збожжавых. Яна вядзецца добрымі тэмпамі. Дзякуй Богу, надвор’е спрыяе.\nРадуюць і жывёлаводы раёна. Па таварнасці “белага золата” на 29 жніўня Бераставіччына на першым месцы ў вобласці – 94%. Шчыра віншуем! Паказчык па Гродзеншчыне – 87%. На гэтую ж дату валавы надой у раёне складае 107% у параўнанні з мінулым годам. Гэта таксама лепшы паказчык па вобласці. На 200 грамаў узрос і сярэднясутачны надой і склаў 18,8 кілаграма. Абагнаў нас толькі Гродзенскі раён – там сярэднясутачны паказчык 19,2 кілаграма.


Улады ня хочуць мець пасярэднікаў у размовах з Эўропай\n05 сакавік 2009, 01:09\nСёньня ў Брусэлі цягам чатырох гадзінаў гаварылі пра Беларусь. Тут прайшла дыскусія на тэму дачыненьняў Беларусі з Эўразьвязам.\nЯе актуальнасьць вызначаецца тым, што ў сярэдзіне красавіка заканчваюцца шэсьць месяцаў, на якія былі прыпыненыя санкцыі з боку Брусэля супраць некаторых высокіх беларускіх чыноўнікаў.\nСёньняшняя дыскусія праводзілася ў будынку Эўрапарлямэнту, паколькі сярод арганізатараў былі і эўрапейскія дэпутаты. А яе адметнасьцю стаў непасрэдны ўдзел у спрэчках амбасадара Беларусі ў Бэльгіі і пры эўрапейскіх структурах Уладзімера Сянько. Раней на падобныя мерапрыемствы звычайна прыходзіў шэраговы супрацоўнік амбасады, садзіўся дзе-небудзь у куточку залі і старанна занатоўваў усё, што чуў і бачыў.\nСёньня, як расказаў па тэлефоне з Брусэлю прадстаўнік Асамблеі няўрадавых арганізацыяў Сяргей Мацкевіч, спадар Сянько нават выступаў:\n“Менш за ўсё жаданьня рухацца наперад выказалі прадстаўнікі беларускай улады. Тым ня менш сёньня іх пазыцыя была дастаткова стрыманай, без агрэсіі. Засталося ўражаньне, што беларускі бок надзвычай зацікаўлены ва ўдзеле ў праграме «Усходняе партнэрства». І на пытаньне, якія праблемы ў правах чалавека беларускія ўлады гатовыя абмяркоўваць, яны адказалі, што любыя”.\nМенш за ўсё жаданьня рухацца наперад выказалі прадстаўнікі беларускай улады.\nЯ спытаў спадара Мацкевіча, чым скончылася дыскусія:\n“Я не скажу, што было нейкае падсумаваньне дыскусіі. Галоўнае, што бакі выказаліся. Усе, каго запрашалі ўдзельнічаць у дыскусіі, прыйшлі. У прынцыпе ўсе казалі тое, што гаварылі і раней. Але вельмі важна, што яны пачулі адзін другога.\nМы, напрыклад, выказалі сваю занепакоенасьць толькі кропкавымі зьменамі, якія яшчэ ня сталі сыстэмнымі. Прадстаўнікі Эўрапарлямэнту і Эўракамісіі адзначылі, на іх думку, станоўчыя зрухі. Яны заклікалі беларускія ўлады працягваць у тым жа самым духу”.\nАднак падключыць да дыялёгу з Эўропай грамадзянскую супольнасьць і палітычную апазыцыю беларускія ўлады не гатовыя, лічыць Сяргей Мацкевіч:\n“Было заяўлена, што яны ня бачаць пакуль нейкіх пасярэднікаў ні зь ліку апазыцыі, ні зь ліку грамадзянскай супольнасьці. Маўляў, у нас ёсьць непасрэдныя камунікацыі з Эўропай і мы можам іх працягваць. А тых структураў, якія мы стварылі, кшталту, грамадзка-кансультатыўнай рады, у прынцыпе дастаткова, каб пачуць меркаваньні”.\nЖанна Літвіна выклала ўдзельнікам дыскусіі сытуацыю з мэдыямі, Алесь Бяляцкі — з правамі чалавека, Сяргей Мацкевіч — з няўрадавымі арганізацыямі і асацыяцыямі.\nЭкспэрты заклікалі ЭЗ працягнуць прыпыненьне санкцый